title: Ψήφισμα του Ευρωπαϊκού Κοινοβουλίου σχετικά με τις τροποποιήσεις στον κανονισμό όσον αφορά τους κανόνες συμπεριφοράς που ισχύουν για τους βουλευτές του Ευρωπαϊκού Κοινοβουλίου (2005/2075(REG))

text:
C 287 E/254           EL                        Επίσηµη Εφηµερίδα της Ευρωπαϊκής Ένωσης                                    24.11.2006
Πέµπτη, 19 Ιανουαρίου 2006.
                                                  ΚΕΙΜΕΝΑ ΠΟΥ ΕΓΚΡΙΘΗΚΑΝ
              P6_TA(2006)0021
              Κανόνες συµπεριφοράς που ισχύουν για τους βουλευτές (τροποποίηση του Κανονισµού)
              Ψήφισµα του Ευρωπαϊκού Κοινοβουλίου σχετικά µε τις τροποποιήσεις στον κανονισµό όσον αφορά τους
              κανόνες συµπεριφοράς που ισχύουν για τους βουλευτές του Ευρωπαϊκού Κοινοβουλίου
                                                           (2005/2075(REG))
              Το Ευρωπαϊκό Κοινοβούλιο,
              — έχοντας υπόψη την από 18ης Μαρτίου 2005 επιστολή του Προέδρου του Ευρωπαϊκού Κοινοβουλίου,
              — έχοντας υπόψη τις προτάσεις τροποποίησης του Κανονισµού του, τις οποίες διατύπωσε το Προεδρείο στις 7
                  Μαρτίου 2005,
              — έχοντας υπόψη το άρθρο 202 του Κανονισµού του,
              — έχοντας υπόψη την έκθεση της Επιτροπής Συνταγµατικών Υποθέσεων (A6-0413/2005),
              Α. λαµβάνοντας υπόψη ότι θα πρέπει να διασφαλισθεί ότι οι εργασίες του θα µπορούν να διεξάγονται µε ευπρέ-
                  πεια, διαφυλάσσοντας παράλληλα την ένταση των συζητήσεων,
              Β. λαµβάνοντας υπόψη ότι οι διατάξεις που περιέχονται σήµερα στον Κανονισµό του δεν επιτρέπουν την
                  κατάλληλη αντίδραση σε κάθε διατάραξη των εργασιών του και άλλων δραστηριοτήτων στο σύνολο των εγκα-
                  ταστάσεών του,
              Γ. λαµβάνοντας υπόψη ότι είναι απαραίτητο, όπως συµβαίνει σε όλες τις κοινοβουλευτικές συνελεύσεις, να
                  θεσπισθεί η δυνατότητα κυρώσεων εις βάρος των µελών του τα οποία δεν συµµορφώνονται προς τους κανόνες
                  συµπεριφοράς, τις βασικές αρχές των οποίων θα πρέπει να ορίσει το ίδιο, καθώς και να διαµορφωθεί διαδι-
                  κασία εσωτερικής προσφυγής κατά των αποφάσεων µε τις οποίες επεβλήθησαν τέτοιες κυρώσεις, ούτως ώστε
                  να διασφαλίζεται το δικαίωµα υπεράσπισης,
              1.   αποφασίζει να επιφέρει στον Κανονισµό του τις κατωτέρω τροποποιήσεις·
              2. αποφασίζει ότι οι εν λόγω τροποποιήσεις τίθενται σε ισχύ την πρώτη ηµέρα της προσεχούς περιόδου
              συνόδου, σύµφωνα µε το άρθρο 202, παράγραφος 3 του Κανονισµού του·
              3. αναθέτει στον Πρόεδρό του να διαβιβάσει την παρούσα απόφαση, προς ενηµέρωση, στο Συµβούλιο, στην
              Επιτροπή και στα κοινοβούλια των κρατών µελών.
                          ΙΣΧΥΟΝ ΚΕΙΜΕΝΟ                                                         ΤΡΟΠΟΛΟΓΙΕΣ
                                                              Τροπολογία 1
                                            Άρθρο 9, τίτλος και παράγραφος 1, πρώτο εδάφιο
Κανόνες συµπεριφοράς                                                     Οικονοµικά συµφέροντα των βουλευτών, κανόνες συµπε-
                                                                         ριφοράς και πρόσβαση στο Κοινοβούλιο
1.    Το Ευρωπαϊκό Κοινοβούλιο αποφασίζει περί των κανόνων               1.    Το Ευρωπαϊκό Κοινοβούλιο αποφασίζει περί των κανόνων
συµπεριφοράς των βουλευτών του. Οι κανόνες αυτοί                         διαφάνειας για τα οικονοµικά συµφέροντα των µελών
εγκρίνονται σύµφωνα µε το άρθρο 202, παράγραφος 2,                       του, οι οποίοι επισυνάπτονται στον παρόντα Κανονισµό.
και επισυνάπτονται στον παρόντα Κανονισµό.
 ---pagebreak--- 24.11.2006           EL                      Επίσηµη Εφηµερίδα της Ευρωπαϊκής Ένωσης                                  C 287 E/255
                                                                                Πέµπτη, 19 Ιανουαρίου 2006.
                        ΙΣΧΥΟΝ ΚΕΙΜΕΝΟ                                                       ΤΡΟΠΟΛΟΓΙΕΣ
                                                           Τροπολογία 2
                                                   Άρθρο 9, παράγραφος 1α (νέα)
                                                                     1α.    Η συµπεριφορά των βουλευτών χαρακτηρίζεται
                                                                     από αµοιβαίο σεβασµό, βασίζεται στις ευρωπαϊκές αξίες
                                                                     και αρχές όπως καθορίζονται µε τα θεµελιώδη κείµενα της
                                                                     Ένωσης, διαφυλάσσει το κύρος του Κοινοβουλίου και δεν
                                                                     δύναται να παρεµποδίζει την απρόσκοπτη λειτουργία των
                                                                     κοινοβουλευτικών εργασιών ούτε την ηρεµία στο σύνολο
                                                                     των εγκαταστάσεων του Κοινοβουλίου.
                                                                     Η µη τήρηση των εν λόγω αρχών δύναται να οδηγήσει
                                                                     στην εφαρµογή των µέτρων των άρθρων 146 έως 148.
                                                           Τροπολογία 3
                                                   Άρθρο 9, παράγραφος 1β (νέα)
                                                                     1β.    Η εφαρµογή του παρόντος άρθρου δεν µπορεί να
                                                                     επηρεάζει την ένταση των κοινοβουλευτικών συζητήσεων
                                                                     ή την ελευθερία λόγου των βουλευτών.
                                                                     Βασίζεται στον πλήρη σεβασµό των προνοµιών των
                                                                     βουλευτών, όπως καθορίζονται µε το πρωτογενές δίκαιο
                                                                     και µε το Καθεστώς που ισχύει ως προς αυτούς.
                                                                     Στηρίζεται στην αρχή της διαφάνειας και διασφαλίζει ότι
                                                                     κάθε σχετική διάταξη θα γνωστοποιείται στους βουλευτές,
                                                                     οι οποίοι ενηµερώνονται ατοµικώς για τα δικαιώµατα και
                                                                     τις υποχρεώσεις τους.
                                                           Τροπολογία 4
                                              Ερµηνεία του άρθρου 22, παράγραφος 3
                                                                     Η έννοια της διεξαγωγής των συνεδριάσεων περιλαµβάνει
                                                                     τα ζητήµατα που σχετίζονται µε τη συµπεριφορά των
                                                                     βουλευτών εντός του συνόλου των εγκαταστάσεων του
                                                                     Κοινοβουλίου.
                                                           Τροπολογία 5
                                                      Άρθρο 96, παράγραφος 3
3.    Οι επιτροπές του Κοινοβουλίου συνεδριάζουν κατά κανόνα         3.    Οι επιτροπές του Κοινοβουλίου συνεδριάζουν κατά κανόνα
δηµοσίως. Ωστόσο, οι επιτροπές µπορούν να αποφασίσουν, το            δηµοσίως. Ωστόσο, οι επιτροπές µπορούν να αποφασίσουν, το
αργότερο κατά την έγκριση της ηµερήσιας διάταξης της σχετικής        αργότερο κατά την έγκριση της ηµερήσιας διάταξης της σχετικής
συνεδρίασης, να χωρίσουν την ηµερήσια διάταξη συγκεκριµένης          συνεδρίασης, να χωρίσουν την ηµερήσια διάταξη συγκεκριµένης
συνεδρίασης σε θέµατα εξεταζόµενα δηµοσίως και σε θέµατα             συνεδρίασης σε θέµατα εξεταζόµενα δηµοσίως και σε θέµατα
εξεταζόµενα κεκλεισµένων των θυρών. Αν η συνεδρίαση διεξαχθεί        εξεταζόµενα κεκλεισµένων των θυρών. Αν η συνεδρίαση διεξαχθεί
κεκλεισµένων των θυρών, η επιτροπή µπορεί να θέσει τα έγγραφα        κεκλεισµένων των θυρών, η επιτροπή µπορεί να θέσει τα έγγραφα
και τα πρακτικά της συνεδρίασης στη διάθεση του κοινού,              και τα πρακτικά της συνεδρίασης στη διάθεση του κοινού,
σύµφωνα µε το άρθρο 4, παράγραφοι 1 έως 4, του κανονισµού            σύµφωνα µε το άρθρο 4, παράγραφοι 1 έως 4, του κανονισµού
(ΕΚ) αριθ. 1049/2001 του Ευρωπαϊκού Κοινοβουλίου και του             (ΕΚ) αριθ. 1049/2001 του Ευρωπαϊκού Κοινοβουλίου και του
Συµβουλίου.                                                          Συµβουλίου. Σε περίπτωση παράβασης των διατάξεων περί
                                                                     του απορρήτου, εφαρµόζεται το άρθρο 147.
 ---pagebreak--- C 287 E/256          EL                       Επίσηµη Εφηµερίδα της Ευρωπαϊκής Ένωσης                                  24.11.2006
Πέµπτη, 19 Ιανουαρίου 2006.
                        ΙΣΧΥΟΝ ΚΕΙΜΕΝΟ                                                        ΤΡΟΠΟΛΟΓΙΕΣ
                                                            Τροπολογία 6
                                              Τίτλος VI, κεφάλαιο 3α (νέο), τίτλος (νέος)
                                                                       ΚΕΦΑΛΑΙΟ 3α
                                                                       ΜΕΤΡΑ ΣΕ ΠΕΡΙΠΤΩΣΗ ΜΗ                   ΤΗΡΗΣΗΣ       ΤΩΝ
                                                                       ΚΑΝΟΝΩΝ ΣΥΜΠΕΡΙΦΟΡΑΣ
                                                                       (Να παρεµβληθεί πριν από το άρθρο 146)
                                                            Τροπολογία 7
                                                Άρθρο 146, τίτλος και παράγραφος 1
Μέτρα για την τήρηση της τάξης                                         Άµεσα µέτρα
1.    Ο Πρόεδρος ανακαλεί στην τάξη κάθε βουλευτή που                  1.     Ο Πρόεδρος ανακαλεί στην τάξη κάθε βουλευτή που
διαταράσσει τη συνεδρίαση.                                             παρεµποδίζει την οµαλή διεξαγωγή της συνεδρίασης ή
                                                                       του οποίου η συµπεριφορά δεν είναι συµβατή µε τις
                                                                       συναφείς διατάξεις του άρθρου 9.
                                                            Τροπολογία 8
                                                     Άρθρο 146, παράγραφος 3
3.    Σε περίπτωση νέας υποτροπής, ο Πρόεδρος µπορεί να                3.     Αν η διατάραξη συνεχισθεί, ή σηµειωθεί νέα υποτροπή,
αποβάλει το βουλευτή από την αίθουσα µέχρι το τέλος της συνεδ-         ο Πρόεδρος µπορεί να αφαιρέσει τον λόγο από τον βουλευτή
ρίασης. Ο Γενικός Γραµµατέας µεριµνά για την άµεση εκτέλεση            ή να τον αποβάλει από την αίθουσα µέχρι το τέλος της συνεδ-
αυτού του πειθαρχικού µέτρου, επικουρούµενος από τους                  ρίασης. Σε εξαιρετικά σοβαρές περιπτώσεις, ο Πρόεδρος
κλητήρες και, εφόσον είναι απαραίτητο, από το προσωπικό ασφα-          µπορεί να εφαρµόσει πάραυτα και χωρίς δεύτερη
λείας του Κοινοβουλίου.                                                ανάκληση στην τάξη το µέτρο της αποβολής από την
                                                                       αίθουσα. Ο Γενικός Γραµµατέας µεριµνά αµελλητί για την
                                                                       εκτέλεση των εν λόγω πειθαρχικών µέτρων, επικουρούµενος
                                                                       από τους κλητήρες και, εφόσον απαιτείται, από το προσωπικό
                                                                       ασφαλείας του Κοινοβουλίου.
                                                            Τροπολογία 9
                                                  Άρθρο 146, παράγραφος 3α (νέα)
                                                                       3α.     Εφόσον δηµιουργείται ταραχή η οποία απειλεί να
                                                                       διαταράξει τη διεξαγωγή των συζητήσεων, ο Πρόεδρος
                                                                       διακόπτει τη συνεδρίαση για ορισµένο χρονικό διάστηµα
                                                                       ή κηρύσσει τη λήξη της συνεδρίασης, προκειµένου να
                                                                       αποκατασταθεί η τάξη. Αν δεν είναι δυνατό να
                                                                       εισακουσθεί, εγκαταλείπει την έδρα, γεγονός το οποίο
                                                                       συνεπάγεται διακοπή της συνεδρίασης. Η συνεδρίαση
                                                                       επαναλαµβάνεται κατόπιν προσκλήσεως του Προέδρου.
                                                           Τροπολογία 10
                                                  Άρθρο 146, παράγραφος 3β (νέα)
                                                                       3β.     Οι εξουσίες που καθορίζονται µε τις παραγράφους
                                                                       1 έως 3α ανατίθενται, κατ αναλογίαν, στον πρόεδρο
                                                                       συνεδρίασης των οργάνων, επιτροπών ή αντιπροσωπειών,
                                                                       όπως καθορίζονται µε τον παρόντα Κανονισµό.
 ---pagebreak--- 24.11.2006        EL                      Επίσηµη Εφηµερίδα της Ευρωπαϊκής Ένωσης                                    C 287 E/257
                                                                                Πέµπτη, 19 Ιανουαρίου 2006.
                     ΙΣΧΥΟΝ ΚΕΙΜΕΝΟ                                                       ΤΡΟΠΟΛΟΓΙΕΣ
                                                      Τροπολογία 11
                                              Άρθρο 146, παράγραφος 3γ (νέα)
                                                                  3γ.     Εφόσον απαιτείται, και συνυπολογίζοντας τη σοβα-
                                                                  ρότητα της παραβίασης των κανόνων συµπεριφοράς, ο
                                                                  πρόεδρος της συνεδρίασης µπορεί να ζητήσει από τον
                                                                  Πρόεδρο την εφαρµογή του άρθρου 147, το αργότερο έως
                                                                  την προσεχή περίοδο συνόδου ή την επόµενη συνεδρίαση
                                                                  του εκάστοτε οργάνου, επιτροπής ή αντιπροσωπείας.
                                                      Τροπολογία 12
                                                        Άρθρο 147
Αποκλεισµός βουλευτών από την αίθουσα συνεδριάσεων                Κυρώσεις
1.   Σε πολύ σοβαρές περιπτώσεις διατάραξης της τάξης ή           1.    Σε περιπτώσεις κατά τις οποίες βουλευτής διαταράσσει την
αναταραχής στο Κοινοβούλιο, ο Πρόεδρος, αφού πρώτα                τάξη κατά τρόπο εξαιρετικά σοβαρό ή διαταράσσει τις
ανακαλέσει επισήµως στην τάξη τον παρεκτρεπόµενο,                 εργασίες του Κοινοβουλίου κατά παράβαση των αρχών του
µπορεί να προτείνει στο Κοινοβούλιο, είτε αµέσως είτε το          άρθρου 9, ο Πρόεδρος, αφού πρώτα ακούσει τον ενδιαφερό-
αργότερο κατά τη διάρκεια της αµέσως εποµένης                     µενο βουλευτή, επιβάλλει την κατάλληλη κύρωση µε
περιόδου συνόδου, την απαγγελία µοµφής, η οποία                   αιτιολογηµένη απόφαση, την οποία κοινοποιεί στον ενδια-
συνεπάγεται την άµεση αποβολή του υπαίτιου από την                φερόµενο και στους προέδρους των οργάνων, επιτροπών
αίθουσα και απαγόρευση της παρουσίας του σε αυτήν για             και αντιπροσωπειών στις οποίες ανήκει, και στη συνέχεια
διάστηµα δύο έως πέντε ηµερών.                                    την ανακοινώνει στην Ολοµέλεια.
2.   Το Κοινοβούλιο αποφασίζει σχετικά µε το πειθαρ-              2.    Κατά την αξιολόγηση των παρατηρουµένων συµπε-
χικό αυτό µέτρο σε χρονική στιγµή οριζόµενη από τον               ριφορών θα πρέπει να λαµβάνεται υπόψη ο ειδικός,
Πρόεδρο. Η σχετική ψηφοφορία διεξάγεται κατά τη                   επαναλαµβανόµενος ή διαρκής χαρακτήρας τους, καθώς
διάρκεια της συνεδρίασης κατά την οποία έλαβε χώρα η              και ο βαθµός σοβαρότητάς τους, βάσει των κατευ-
διατάραξη της τάξης ή, σε περίπτωση αναταραχής έξω                θυντηρίων γραµµών που προσαρτώνται στον παρόντα
από την αίθουσα, όταν ο Πρόεδρος πληροφορηθεί το                  κανονισµό (*).
γεγονός, ή εν πάση περιπτώσει το αργότερο κατά την
προσεχή περίοδο συνόδου. Ο βουλευτής κατά του οποίου
στρέφεται η πρόταση έχει το δικαίωµα να λάβει το λόγο
πριν από την ψηφοφορία. Ο χρόνος της οµιλίας του δεν
µπορεί να υπερβεί τα πέντε λεπτά.
3.   Η λήψη του εν λόγω πειθαρχικού µέτρου αποφασί-               3.    Η επιβαλλόµενη κύρωση µπορεί να συνίσταται σε
ζεται χωρίς συζήτηση και µε τη χρησιµοποίηση ηλεκτρο-             ένα ή περισσότερα από τα εξής µέτρα:
νικού συστήµατος ψηφοφορίας. Οι αιτήσεις σύµφωνα µε
το άρθρο 149, παράγραφος 3, ή το άρθρο 160, παράγ-                α) επίπληξη·
ραφος 1, του Κανονισµού δεν γίνονται δεκτές.                      β) απώλεια του δικαιώµατος αποζηµίωσης διαµονής για
                                                                      χρονικό διάστηµα που µπορεί να κυµαίνεται από δύο
                                                                      έως δέκα ηµέρες·
                                                                  γ) χωρίς να θίγεται η άσκηση του δικαιώµατος ψήφου
                                                                      στην ολοµέλεια, και υπό την επιφύλαξη, στην
                                                                      περίπτωση αυτή, της αυστηρής τήρησης των κανόνων
                                                                      συµπεριφοράς, προσωρινή αναστολή, για χρονικό
                                                                      διάστηµα που µπορεί να κυµαίνεται από δύο έως δέκα
                                                                      συναπτές ηµέρες συνεδρίασης του Κοινοβουλίου ή
                                                                      οποιουδήποτε από τα όργανα, τις επιτροπές ή τις αντιπ-
                                                                      ροσωπείες του, της συµµετοχής στο σύνολο ή µέρος
                                                                      των δραστηριοτήτων του Κοινοβουλίου·
                                                                  δ) υποβολή στη ∆ιάσκεψη των Προέδρων, κατά το άρθρο
                                                                      18, πρότασης για την αναστολή ή την αφαίρεση ενός ή
                                                                      περισσοτέρων από τα αιρετά αξιώµατα που κατέχει ο
                                                                      βουλευτής στο Κοινοβούλιο·
                                                                  (*) Βλ. Παράρτηµα XVIα.
 ---pagebreak--- C 287 E/258            EL                         Επίσηµη Εφηµερίδα της Ευρωπαϊκής Ένωσης                              24.11.2006
Πέµπτη, 19 Ιανουαρίου 2006.
                          ΙΣΧΥΟΝ ΚΕΙΜΕΝΟ                                                        ΤΡΟΠΟΛΟΓΙΕΣ
                                                               Τροπολογία 13
                                                                Άρθρο 148
Αταξία στο Κοινοβούλιο                                                    ∆υνατότητες προσφυγής
Σε περίπτωση αταξίας στο Κοινοβούλιο η οποία απειλεί να                   Ο ενδιαφερόµενος βουλευτής µπορεί να ασκήσει
διαταράξει την οµαλή διεξαγωγή των συζητήσεων, ο                          προσφυγή ενώπιον του Προεδρείου εντός δύο εβδοµάδων
Πρόεδρος κηρύσσει τη διακοπή για ορισµένο χρονικό                         από την κοινοποίηση της κύρωσης που επέβαλε ο
διάστηµα ή τη λήξη της συνεδρίασης προκειµένου να                         Πρόεδρος· η προσφυγή αναστέλλει την εφαρµογή της
αποκατασταθεί η τάξη. Αν δεν είναι δυνατό να                              κύρωσης αυτής. Το Προεδρείο µπορεί, το αργότερο
εισακουσθεί, εγκαταλείπει την έδρα, πράγµα το οποίο                       τέσσερις εβδοµάδες από την κατάθεση της προσφυγής, να
συνεπάγεται διακοπή της συνεδρίασης. Η συνεδρίαση                         ακυρώσει, να επικυρώσει ή να µειώσει το εύρος της
επαναλαµβάνεται µετά από πρόσκληση του Προέδρου.                          επιβληθείσας κύρωσης, χωρίς να θίγεται το δικαίωµα του
                                                                          ενδιαφεροµένου να προσφύγει ενώπιον του ∆ικαστηρίου.
                                                                          Αν δεν υπάρξει απόφαση εντός της ταχθείσας προθεσµίας,
                                                                          η προσφυγή θεωρείται άκυρη.
                                                               Τροπολογία 14
                                                           Παράρτηµα XVIα (νέο)
                                                                          ΠΑΡΑΡΤΗΜΑ XVIα
                                                                          Κατευθυντήριες γραµµές για την ερµηνεία των κανόνων
                                                                          συµπεριφοράς που ισχύουν για τους βουλευτές
                                                                          1. Επιβάλλεται η διάκριση µεταξύ των συµπεριφορών
                                                                             που παραµένουν στο επίπεδο της όρασης, οι οποίες
                                                                             µπορούν να γίνουν ανεκτές, εφόσον δεν είναι υβρι-
                                                                             στικές και/ή δυσφηµιστικές, τηρούν λογικές αναλογίες
                                                                             και δεν δηµιουργούν συγκρούσεις, και των συµπερι-
                                                                             φορών που προκαλούν ενεργό διατάραξη οιασδήποτε
                                                                             κοινοβουλευτικής δραστηριότητας.
                                                                          2. Οι βουλευτές υπέχουν ευθύνη εφόσον πρόσωπα τα
                                                                             οποία καλούν ή των οποίων διευκολύνουν την
                                                                             πρόσβαση στο Κοινοβούλιο, δεν τηρούν, εντός των
                                                                             εγκαταστάσεών του, τους κανόνες συµπεριφοράς που
                                                                             ισχύουν για τους βουλευτές.
                                                                          Ο Πρόεδρος ή οι εκπρόσωποί του ασκούν πειθαρχική
                                                                          εξουσία έναντι των προσώπων αυτών ή οιουδήποτε άλλου
                                                                          προσώπου που δεν έχει σχέση µε το Κοινοβούλιο και
                                                                          βρίσκεται στις εγκαταστάσεις του.
              P6_TA(2006)0022
              Εφαρµογή του Ευρωπαϊκού Χάρτη για τις µικρές επιχειρήσεις
              Ψήφισµα του Ευρωπαϊκού Κοινοβουλίου σχετικά µε την εφαρµογή του Eυρωπαϊκού Χάρτη για τις µικρές
                                                       επιχειρήσεις (2005/2123(INI))
              Το Ευρωπαϊκό Κοινοβούλιο,
              — έχοντας υπόψη το από 9 Μαρτίου 2005 ψήφισµά του σχετικά µε την ενδιάµεση αναθεώρηση της Στρατηγικής
                   της Λισαβόνας (1),
              — έχοντας υπόψη τα συµπεράσµατα της Προεδρίας του Ευρωπαϊκού Συµβουλίου της Λισαβόνας (Μάρτιος
                   2000),
              (1) ΕΕ C 320 Ε της 15.12.2005, σ. 164.


title: Απόφαση (ΕΕ) 2016/1170 του Συμβουλίου, της 12ης Ιουλίου 2016, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που έχει συσταθεί από τη συνολική συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, όσον αφορά τη θέσπιση του εσωτερικού κανονισμού της μεικτής επιτροπής και τη σύσταση ειδικών ομάδων εργασίας

text:
               19.7.2016

               EL

               Επίσημη Εφημερίδα της Ευρωπαϊκής Ένωσης

               L 193/29

         ΑΠΌΦΑΣΗ (ΕΕ) 2016/1170 ΤΟΥ ΣΥΜΒΟΥΛΊΟΥ
   της 12ης Ιουλίου 2016
   για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής που έχει συσταθεί από τη συνολική συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου, όσον αφορά τη θέσπιση του εσωτερικού κανονισμού της μεικτής επιτροπής και τη σύσταση ειδικών ομάδων εργασίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συνολική συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου (1) («συμφωνία») τέθηκε σε ισχύ την 1η Μαΐου 2014.

               (2)

               Σύμφωνα με το άρθρο 41 της συμφωνίας, θεσπίστηκε μεικτή επιτροπή προκειμένου να εξασφαλίζει, μεταξύ άλλων, την ορθή λειτουργία και εφαρμογή της συμφωνίας («μεικτή επιτροπή»).

               (3)

               Προκειμένου η μεικτή επιτροπή να συμβάλει στην αποτελεσματική εφαρμογή της συμφωνίας, θα πρέπει να θεσπιστεί ο εσωτερικός κανονισμός της.

               (4)

               Σύμφωνα με το άρθρο 41 της συμφωνίας, η μεικτή επιτροπή μπορεί να συστήνει ειδικές ομάδες εργασίας για να την επικουρούν στην επιτέλεση των καθηκόντων της.

               (5)

               Επομένως, η θέση της Ένωσης στο πλαίσιο της μεικτής επιτροπής όσον αφορά την έγκριση του εσωτερικού κανονισμού της μεικτής επιτροπής και τη σύσταση ειδικών ομάδων εργασίας θα πρέπει να βασιστεί στα συνημμένα σχέδια αποφάσεων της μεικτής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής που θεσπίστηκε δυνάμει του άρθρου 41 της συμφωνίας, σχετικά με:

               α)

               τη θέσπιση του εσωτερικού κανονισμού της μεικτής επιτροπής· και

               β)

               τη σύσταση των ειδικών ομάδων εργασίας,

         βασίζεται στα σχέδια αποφάσεων της μεικτής επιτροπής τα οποία επισυνάπτονται στην παρούσα απόφαση.
   2.   Οι εκπρόσωποι της Ένωσης στη μεικτή επιτροπή μπορούν να συμφωνούν αλλαγές ήσσονος σημασίας στα σχέδια αποφάσεων χωρίς αναπομπή στο Συμβούλιο.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Συμφωνία-πλαίσιο περί συνολικής εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου (ΕΕ L 125 της 26.4.2014, σ. 17).

      ΣΧΕΔΙΟ
      ΑΠΟΦΑΣΗ αριθ. 1/2016 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ — ΙΝΔΟΝΗΣΙΑΣ
      της …
      για τη θέσπιση του εσωτερικού κανονισμού της
      Η ΜΕΙΚΤΗ ΕΠΙΤΡΟΠΗ ΕΕ — ΙΝΔΟΝΗΣΙΑΣ,
      Έχοντας υπόψη τη συνολική συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου (1) («συμφωνία») και ιδίως το άρθρο 41,
      Εκτιμώντας τα ακόλουθα:

                  (1)

                  Η συμφωνία άρχισε να ισχύει την 1η Μαΐου 2014.

                  (2)

                  Για τη συμβολή στην αποτελεσματική εφαρμογή της συμφωνίας, θα πρέπει να θεσπιστεί η μεικτή επιτροπή το συντομότερο δυνατό.

                  (3)

                  Σύμφωνα με το άρθρο 41 παράγραφος 5 της συμφωνίας, η μεικτή επιτροπή καταρτίζει τον εσωτερικό κανονισμό της για την εφαρμογή της συμφωνίας,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο μόνο
      Θεσπίζεται ο εσωτερικός κανονισμός της μεικτής επιτροπής, όπως παρατίθεται στο παράρτημα.

         …, (Τόπος)

               Για τη μεικτή επιτροπή ΕΕ — Ινδονησίας

               Ο Πρόεδρος

         (1)  ΕΕ L 125 της 26.4.2014, σ. 17.

         ΠΑΡΑΡΤΗΜΑ
         Εσωτερικός κανονισμός της μεικτής επιτροπής
         Άρθρο 1
         Σύνθεση και προεδρία
         1.   Η μεικτή επιτροπή, που θεσπίστηκε σύμφωνα με το άρθρο 41 της συνολικής συμφωνίας-πλαισίου εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου («συμφωνία»), ασκεί τα καθήκοντά της όπως προβλέπεται στο άρθρο 41 της συμφωνίας.
         2.   Η μεικτή επιτροπή απαρτίζεται από εκπροσώπους και των δύο μερών στο υψηλότερο δυνατό επίπεδο.
         3.   Στη μεικτή επιτροπή προεδρεύουν εναλλάξ ο υπουργός Εξωτερικών της Δημοκρατίας της Ινδονησίας και ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας. Μπορούν να αναθέτουν σε ανώτερο υπάλληλο την αρμοδιότητα να προεδρεύει σε όλες ή σε μέρος των συνεδριάσεων της μεικτής επιτροπής.
         Άρθρο 2
         Εκπροσώπηση
         1.   Τα μέρη κοινοποιούν αμοιβαία τον κατάλογο των αντιπροσώπων τους στη μεικτή επιτροπή («μέλη»). Τη διαχείριση του καταλόγου αναλαμβάνει η Γραμματεία της μεικτής επιτροπής.
         2.   Εάν ένα μέλος επιθυμεί να εκπροσωπηθεί από αναπληρωματικό αντιπρόσωπο, γνωστοποιεί εγγράφως στον Πρόεδρο το όνομα του αναπληρωματικού αντιπροσώπου του πριν από την πραγματοποίηση της συγκεκριμένης συνεδρίασης. Ο αναπληρωματικός αντιπρόσωπος μέλους ασκεί όλα τα δικαιώματα του εν λόγω μέλους.
         Άρθρο 3
         Αντιπροσωπείες
         1.   Τα μέλη της μεικτής επιτροπής δύνανται να συνοδεύονται από άλλους υπαλλήλους. Πριν από κάθε συνεδρίαση, τα μέρη ενημερώνονται, μέσω της Γραμματείας, για την προβλεπόμενη σύνθεση των αντιπροσωπειών που θα συμμετάσχουν στη συνεδρίαση.
         2.   Ανάλογα με την περίπτωση και με από κοινού συμφωνία των μερών, εμπειρογνώμονες ή αντιπρόσωποι άλλων οργάνων μπορούν να καλούνται να παρίστανται στις συνεδριάσεις της μεικτής επιτροπής ως παρατηρητές ή για να παράσχουν πληροφορίες σχετικά με ένα συγκεκριμένο θέμα.
         Άρθρο 4
         Συνεδριάσεις
         1.   Η μεικτή επιτροπή συνέρχεται κανονικά τουλάχιστον ανά διετία ή όποτε άλλοτε συμφωνείται από αμφότερα τα μέρη. Οι συνεδριάσεις της μεικτής επιτροπής συγκαλούνται από τον Πρόεδρο και πραγματοποιούνται στην Ινδονησία και στις Βρυξέλλες εναλλάξ, σε ημερομηνία που ορίζεται κατόπιν αμοιβαίας συμφωνίας. Οι έκτακτες συνεδριάσεις της μεικτής επιτροπής μπορούν, επίσης, να συγκαλούνται κατόπιν συμφωνίας μεταξύ των μερών.
         2.   Κατ' εξαίρεση και εφόσον συμφωνούν αμφότερα τα μέρη, οι συνεδριάσεις της μεικτής επιτροπής μπορούν, επίσης, να πραγματοποιούνται μέσω τεχνικών μέσων, για παράδειγμα με βιντεοδιάσκεψη ή τηλεδιάσκεψη.
         3.   Η μεικτή επιτροπή συνεδριάζει στο υψηλότερο δυνατό επίπεδο, κατόπιν συμφωνίας των μερών. Τα δύο μέρη καταβάλλουν προσπάθειες για να εξασφαλίζουν τη συμμετοχή σε υπουργικό επίπεδο, όποτε αυτό είναι εφικτό.
         4.   Οι συνεδριάσεις της μεικτής επιτροπής η προεδρία των οποίων ασκείται σε υπουργικό επίπεδο προετοιμάζονται από προηγούμενη συνεδρίαση σε επίπεδο ανώτερων υπαλλήλων.
         Άρθρο 5
         Δημοσιότητα
         1.   Εκτός εάν αποφασιστεί διαφορετικά από τα μέρη, οι συνεδριάσεις της μεικτής επιτροπής δεν είναι δημόσιες Όταν ένα μέρος υποβάλει στη μεικτή επιτροπή πληροφορίες που έχουν χαρακτηριστεί εμπιστευτικές, το άλλο μέρος αντιμετωπίζει τις πληροφορίες αυτές ως τέτοιες.
         2.   Η μεικτή επιτροπή μπορεί να εκδίδει ανακοινώσεις για το κοινό, όταν το κρίνει σκόπιμο.
         Άρθρο 6
         Γραμματεία
         Ένας εκπρόσωπος της Ευρωπαϊκής Υπηρεσίας Εξωτερικής Δράσης και ένας εκπρόσωπος της κυβέρνησης της Δημοκρατίας της Ινδονησίας ασκούν από κοινού τα καθήκοντα Γραμματέων της μεικτής επιτροπής. Όλες οι ανακοινώσεις προς και από τον Πρόεδρο της μεικτής επιτροπής διαβιβάζονται στους Γραμματείς. Η αλληλογραφία από και προς τον Πρόεδρο της μεικτής επιτροπής μπορεί να συντάσσεται με οποιοδήποτε γραπτό μέσο, συμπεριλαμβανομένου του ηλεκτρονικού ταχυδρομείου.
         Άρθρο 7
         Ημερήσια διάταξη των συνεδριάσεων
         1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται, μαζί με τα σχετικά έγγραφα, στο άλλο μέρος, κατά κανόνα το αργότερο 15 ημέρες πριν από την έναρξη της συνεδρίασης.
         2.   Ο πρόεδρος μπορεί να προτείνει να παρίστανται εμπειρογνώμονες στις συνεδριάσεις της μεικτής επιτροπής, προκειμένου να παράσχουν πληροφορίες για οποιοδήποτε συγκεκριμένο σημείο της ημερήσιας διάταξης.
         3.   Κατά την έναρξη κάθε συνεδρίασης, η μεικτή επιτροπή εγκρίνει την ημερήσια διάταξη. Θέματα εκτός από αυτά που περιλαμβάνονται στην προσωρινή ημερήσια διάταξη μπορούν να εγγραφούν στην ημερήσια διάταξη, εάν συμφωνήσουν τα δύο μέρη.
         4.   Σε ειδικές περιστάσεις και σε συμφωνία με τα δύο μέρη, ο πρόεδρος δύναται να επισπεύσει τις προθεσμίες που αναφέρονται στην παράγραφο 1, προκειμένου να ληφθούν υπόψη οι ιδιαιτερότητες κάποιας ειδικής περίπτωσης.
         Άρθρο 8
         Συμφωνηθέντα πρακτικά
         1.   Το αποτέλεσμα της συνεδρίασης της μεικτής επιτροπής είναι υπό μορφή συμφωνηθέντων πρακτικών.
         2.   Οι δύο Γραμματείς συντάσσουν από κοινού σχέδιο των συμφωνηθέντων πρακτικών κάθε συνεδρίασης, κατά κανόνα εντός 30 ημερολογιακών ημερών από την ημερομηνία της συνεδρίασης. Το σχέδιο των συμφωνηθέντων πρακτικών βασίζεται στη συντασσόμενη από τον Πρόεδρο περίληψη των συμπερασμάτων, στα οποία κατέληξε η μεικτή επιτροπή.
         3.   Τα συμφωνηθέντα πρακτικά εγκρίνονται και από τα δύο μέρη εντός 45 ημερολογιακών ημερών από την ημερομηνία της συνεδρίασης ή έως την οποιαδήποτε άλλη ημερομηνία που συμφωνήσουν τα μέρη. Όταν επιτευχθεί συμφωνία επί των πρακτικών, υπογράφονται δύο πρωτότυπα από τα μέρη. Κάθε μέρος λαμβάνει ένα πρωτότυπο.
         Άρθρο 9
         Αποφάσεις και συστάσεις
         1.   Για την εκτέλεση των εργασιών της μεικτής επιτροπής, όπως προβλέπεται στο άρθρο 41 της συμφωνίας, η μεικτή επιτροπή μπορεί να εκδώσει απόφαση και/ή σύσταση. Η εν λόγω απόφαση και/ή σύσταση έχει αύξοντα αριθμό, την ημερομηνία έκδοσής της και την περιγραφή του θέματος.
         2.   Όταν το απαιτούν οι περιστάσεις, η μεικτή επιτροπή μπορεί να εκδίδει τις αποφάσεις και τις συστάσεις της με γραπτή διαδικασία.
         3.   Με την επιφύλαξη του άρθρου 5, κάθε μέρος μπορεί να αποφασίσει σχετικά με τη δημοσίευση των αποφάσεων και συστάσεων της μεικτής επιτροπής στην αντίστοιχη επίσημη εφημερίδα του.
         Άρθρο 10
         Αλληλογραφία
         1.   Η αλληλογραφία που απευθύνεται στη μεικτή επιτροπή διαβιβάζεται στον Γραμματέα οποιουδήποτε από τα δύο μέρη, ο οποίος με τη σειρά του ενημερώνει τον άλλο Γραμματέα.
         2.   Η Γραμματεία διασφαλίζει ότι η αλληλογραφία που απευθύνεται στη μεικτή επιτροπή διαβιβάζεται στον Πρόεδρο και ότι, όταν κρίνεται σκόπιμο, διανέμεται υπό τη μορφή των εγγράφων που αναφέρονται στο άρθρο 11.
         3.   Η αλληλογραφία του Προέδρου αποστέλλεται από τη Γραμματεία στα μέρη και, όταν κρίνεται σκόπιμο, διανέμεται υπό τη μορφή των εγγράφων που αναφέρονται στο άρθρο 11.
         Άρθρο 11
         Έγγραφα
         1.   Όταν οι λήψεις αποφάσεων της μεικτής επιτροπής βασίζονται σε συμπληρωματικά έγγραφα, τα έγγραφα αυτά αριθμούνται και διανέμονται από τη Γραμματεία στα μέλη.
         2.   Κάθε Γραμματέας είναι αρμόδιος για τη διανομή των εγγράφων στα κατάλληλα μέλη της μεικτής επιτροπής από την πλευρά του, καθώς και για τη συστηματική κοινοποίηση αντιγράφων στον άλλο Γραμματέα.
         Άρθρο 12
         Δαπάνες
         1.   Κάθε μέρος αναλαμβάνει όλες τις δαπάνες τις οποίες συνεπάγεται η συμμετοχή του στις συνεδριάσεις της μεικτής επιτροπής, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.
         2.   Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.
         Άρθρο 13
         Τροποποίηση του εσωτερικού κανονισμού
         Κάθε μέρος μπορεί να αιτηθεί γραπτώς οποιαδήποτε αναθεώρηση του εσωτερικού κανονισμού, ο οποίος μπορεί να τροποποιηθεί με κοινή συμφωνία των μερών, σύμφωνα με το άρθρο 9.
         Άρθρο 14
         Ειδικές ομάδες εργασίας και άλλοι μηχανισμοί
         1.   Η μεικτή επιτροπή μπορεί να συγκροτεί ειδικές ομάδες εργασίας ή άλλους μηχανισμούς για να την επικουρούν στην εκτέλεση των καθηκόντων της. Οι ειδικές ομάδες εργασίας και οι άλλοι μηχανισμοί υποβάλλουν έκθεση στη μεικτή επιτροπή.
         2.   Η μεικτή επιτροπή μπορεί να αποφασίζει να καταργεί τυχόν υφιστάμενες ειδικές ομάδες εργασίας ή άλλους μηχανισμούς ή να συστήνει περαιτέρω ειδικές ομάδες εργασίας ή άλλους μηχανισμούς για να την επικουρούν στην εκτέλεση των καθηκόντων της.
         3.   Οι ειδικές ομάδες εργασίας και οι άλλοι μηχανισμοί υποβάλλουν λεπτομερείς αναφορές των δραστηριοτήτων τους στη μεικτή επιτροπή σε κάθε συνεδρίασή της.
         4.   Οι ειδικές ομάδες εργασίας δύνανται μόνο να υποβάλλουν συστάσεις στη μεικτή επιτροπή.

      ΣΧΕΔΙΟ
      ΑΠΟΦΑΣΗ αριθ. 2/2016 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ — ΙΝΔΟΝΗΣΙΑΣ
      της …
      σχετικά με τη σύσταση ειδικών ομάδων εργασίας και άλλων μηχανισμών
      Η ΜΕΙΚΤΗ ΕΠΙΤΡΟΠΗ ΕΕ — ΙΝΔΟΝΗΣΙΑΣ,
      Έχοντας υπόψη τη συνολική συμφωνία-πλαίσιο εταιρικής σχέσης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Ινδονησίας, αφετέρου (1) («συμφωνία») και ιδίως το άρθρο 41 αυτής και το άρθρο 14 του εσωτερικού κανονισμού της μεικτής επιτροπής,
      Εκτιμώντας τα ακόλουθα:

                  (1)

                  Η συμφωνία άρχισε να ισχύει την 1η Μαΐου 2014.

                  (2)

                  Για τη συμβολή στην αποτελεσματική εφαρμογή της συμφωνίας, θα πρέπει να θεσπιστεί, το συντομότερο δυνατό, το θεσμικό πλαίσιό της.

                  (3)

                  Σύμφωνα με το άρθρο 41 παράγραφος 3 της συμφωνίας και το άρθρο 14 του εσωτερικού κανονισμού της μεικτής επιτροπής, η μεικτή επιτροπή μπορεί να συστήνει ειδικές ομάδες εργασίας και άλλους μηχανισμούς, προκειμένου να την επικουρούν στην εκτέλεση των καθηκόντων της.

                  (4)

                  Για να καταστούν δυνατές οι συζητήσεις σε επίπεδο εμπειρογνωμόνων σχετικά με τους βασικούς τομείς που εμπίπτουν στο πεδίο εφαρμογής της συμφωνίας, είναι δυνατή η σύσταση ειδικών ομάδων εργασίας ή άλλων μηχανισμών. Τα μέρη μπορούν να συμφωνήσουν περαιτέρω να τροποποιήσουν τον κατάλογο των ειδικών ομάδων εργασίας ή των άλλων μηχανισμών και/ή τις αρμοδιότητές τους.

                  (5)

                  Σύμφωνα με το άρθρο 9 του εσωτερικού κανονισμού της, η μεικτή επιτροπή μπορεί, επίσης, να λαμβάνει αποφάσεις με γραπτή διαδικασία.

                  (6)

                  Η παρούσα απόφαση θα πρέπει να εκδοθεί, προκειμένου οι ειδικές ομάδες εργασίας ή οι μηχανισμοί να αρχίσουν να λειτουργούν το συντομότερο δυνατό,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο μόνο
      Συστήνονται οι ειδικές ομάδες εργασίας και οι άλλοι μηχανισμοί που περιλαμβάνονται στον κατάλογο του παραρτήματος της παρούσας απόφασης.

         Έγινε …,

               Για τη μεικτή επιτροπή ΕΕ — Ινδονησίας

               Ο Πρόεδρος

         (1)  ΕΕ L 125 της 26.4.2014, σ. 17.

         ΠΑΡΑΡΤΗΜΑ
         Μεικτή επιτροπή ΕΕ — Ινδονησίας
         Ειδικές ομάδες εργασίας και άλλοι μηχανισμοί

                     1)

                     Ειδική ομάδα εργασίας για την αναπτυξιακή συνεργασία

                     2)

                     Ειδική ομάδα εργασίας για το εμπόριο και τις επενδύσεις

                     3)

                     Διάλογος για τα ανθρώπινα δικαιώματα

                     4)

                     Πολιτικός διάλογος

                     5)

                     Διάλογος για θέματα ασφάλειας


title: Απόφαση (ΕΕ) 2015/1989 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, της συμφωνίας για τη συνέχιση του Διεθνούς Κέντρου Επιστήμης και Τεχνολογίας

text:
               6.11.2015

               EL

               Επίσημη Εφημερίδα της Ευρωπαϊκής Ένωσης

               L 290/7

         ΑΠΌΦΑΣΗ (ΕΕ) 2015/1989 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την υπογραφή, εξ ονόματος της Ευρωπαϊκής Ένωσης, της συμφωνίας για τη συνέχιση του Διεθνούς Κέντρου Επιστήμης και Τεχνολογίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 1 και το άρθρο 37,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 180 και το άρθρο 218 παράγραφος 5,
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 21 Οκτωβρίου 2013 το Συμβούλιο εξουσιοδότησε την Επιτροπή και την Ύπατη Εκπρόσωπο να αρχίσουν διαπραγματεύσεις ενόψει της θέσπισης συμφωνίας για τη συνέχιση του Διεθνούς Κέντρου Επιστήμης και Τεχνολογίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας («Ευρατόμ»), οι οποίες ενεργούν ως ένα μέρος, και της Γεωργίας, της Ιαπωνίας, του Βασιλείου της Νορβηγίας, της Δημοκρατίας της Κιργιζίας, της Δημοκρατίας της Αρμενίας, της Δημοκρατίας του Καζαχστάν, της Δημοκρατίας της Κορέας, της Δημοκρατίας του Τατζικιστάν και των Ηνωμένων Πολιτειών της Αμερικής («συμφωνία»).

               (2)

               Οι εν λόγω διαπραγματεύσεις ολοκληρώθηκαν με επιτυχία και η συμφωνία μονογραφήθηκε στις 22 Ιουνίου 2015.

               (3)

               Η σύναψη της συμφωνίας υπόκειται σε χωριστή διαδικασία όσον αφορά τα θέματα που εμπίπτουν στην αρμοδιότητα της Ευρατόμ.

               (4)

               Η συμφωνία θα πρέπει να υπογραφεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή, εξ ονόματος της Ένωσης, της συμφωνίας για τη συνέχιση του Διεθνούς Κέντρου Επιστήμης και Τεχνολογίας εγκρίνεται, με την επιφύλαξη της σύναψης της εν λόγω συμφωνίας (1).
   Άρθρο 2
   Ο πρόεδρος του Συμβουλίου εξουσιοδοτείται να διορίσει το (τα) πρόσωπο(-α) που θα εξουσιοδοτηθεί(-ούν) να υπογράψει(-ουν) τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 26 Οκτωβρίου 2015.

            Για το Συμβούλιο

            Η Πρόεδρος

         F. MOGHERINI

      (1)  Το κείμενο της συμφωνίας θα δημοσιευτεί μαζί με την απόφαση σύναψής της.


Avis juridique important

|

41995D0580

95/580/ΕΚ: Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 20ής Δεκεμβρίου 1995, για τη μετατροπή σε επιχορηγήσεις των ειδικών δανείων που προβλέπονται από τη δεύτερη και τρίτη σύμβαση της Λομέ

Επίσημη Εφημερίδα αριθ. L 327 της 30/12/1995 σ. 0015 - 0015

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1995 για τη μετατροπή σε επιχορηγήσεις των ειδικών δανείων που προβλέπονται από τη δεύτερη και τρίτη σύμβαση της Λομέ (95/580/ΕΚ)ΟΙ ΑΝΤΙΠΡΟΣΩΠΟΙ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,Έχοντας υπόψη την τέταρτη σύμβαση AKE-EK, που υπεγράφη στη Λομέ στις 15 Δεκεμβρίου 1989, όπως τροποποιήθηκε από τη συμφωνία για την τροποποίηση της εν λόγω σύμβασης που υπεγράφη στο Μαυρίκιο στις 4 Νοεμβρίου 1995,Εκτιμώντας:ότι τα άρθρα 91 και ΣΠ της δεύτερης σύμβασης AKE-EOK, η οποία υπεγράφη στη Λομέ στις 31 Οκτωβρίου 1979 και τα άρθρα 194 και ΣΠ της τρίτης σύμβασης AKE-EOK, η οποία υπεγράφη στη Λομέ στις 8 Δεκεμβρίου 1984, προβλέπουν τη χορήγηση ειδικών δανείων 7ότι, κατά την τελική υπουργική σύνοδο των διαπραγματεύσεων για την ενδιάμεση αναθεώρηση της τέταρτης σύμβασης AKE-EK, η οποία έλαβε χώρα στις 30 Ιουνίου 1995 στις Βρυξέλλες, η Κοινότητα ενέκρινε δήλωση σύμφωνα με την οποία είναι σκόπιμο να μετατραπούν σε επιχορηγήσεις τα ειδικά δάνεια για τα οποία δεν έχει ακόμα αναληφθεί δέσμευση δυνάμει της δεύτερης και τρίτης σύμβασης της Λομέ,ΑΠΟΦΑΣΙΖΕΙ:Άρθρο 1Τα ειδικά δάνεια που προβλέπονται στα πλαίσια της δεύτερης και τρίτης σύμβασης της Λομέ και δεν αποτέλεσαν αντικείμενο συμβάσεων χρηματοδότησης μέχρι την ημερομηνία έκδοσης της παρούσας απόφασης, μετατρέπονται σε επιχορηγήσεις.Το πρώτο εδάφιο εφαρμόζεται επίσης και για τα υπόλοιπα που αποδευσμεύθηκαν πριν ή μετά από την ημερομηνία αυτή, μετά από το κλείσιμο των δεσμεύσεων που προέκυψαν από όλες τις συμβάσεις χρηματοδότησης οι οποίες συνήφθησαν ως ειδικά δάνεια τα οποία προβλέπονται από τη δεύτερη και τρίτη σύμβαση της Λομέ.Άρθρο 2Η παρούσα απόφαση αρχίζει να ισχύει την ημέρα της έκδοσής της.Βρυξέλλες, 20 Δεκεμβρίου 1995.Ο ΠρόεδροςJ. L. DICENTA BALLESTER


title: Απόφαση 2011/203/ΚΕΠΠΑ του Συμβουλίου, της 31ης Μαρτίου 2011 , για την τροποποίηση της απόφασης 2010/445/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης για την κρίση στη Γεωργία

text:
               1.4.2011

               EL

               Επίσημη Εφημερίδα της Ευρωπαϊκής Ένωσης

               L 86/72

         ΑΠΌΦΑΣΗ 2011/203/ΚΕΠΠΑ ΤΟΥ ΣΥΜΒΟΥΛΊΟΥ
   της 31ης Μαρτίου 2011
   για την τροποποίηση της απόφασης 2010/445/ΚΕΠΠΑ για την παράταση της εντολής του ειδικού εντεταλμένου της Ευρωπαϊκής Ένωσης για την κρίση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Σεπτεμβρίου 2008, το Συμβούλιο εξέδωσε την κοινή δράση 2008/760/ΚΕΠΠΑ (1) για τον διορισμό του κ. Pierre MOREL ως ειδικού εντεταλμένου της Ευρωπαϊκής Ένωσης (ΕΕΕΕ) για την κρίση στη Γεωργία έως τις 28 Φεβρουαρίου 2009.

               (2)

               Στις 11 Αυγούστου 2010, το Συμβούλιο εξέδωσε την απόφαση 2010/445/ΚΕΠΠΑ (2) για την παράταση της εντολής του ΕΕΕΕ έως τις 31 Αυγούστου 2011. Το ποσό δημοσιονομικής αναφοράς που προβλέπεται για την κάλυψη των δαπανών των σχετικών με την εντολή του ΕΕΕΕ έως την εν λόγω ημερομηνία ανερχόταν σε 700 000 EUR. Το ποσό δημοσιονομικής αναφοράς θα πρέπει να αυξηθεί σε 1 004 000 EUR προκειμένου να επιτρέψει την κάλυψη πρόσθετων επιχειρησιακών αναγκών.

               (3)

               Η απόφαση 2010/445/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 της απόφασης 2010/445/ΚΕΠΠΑ, η παράγραφος 1 αντικαθίσταται από το ακόλουθο κείμενο:

      «1.   Το ποσό δημοσιονομικής αναφοράς που προορίζεται να καλύψει τις δαπάνες τις σχετικές με την εντολή του ΕΕΕΕ, κατά την περίοδο από την 1η Σεπτεμβρίου 2010 έως την 31η Αυγούστου 2011, ανέρχεται σε 1 004 000 EUR.».

   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Μαρτίου 2011.

      Βρυξέλλες, 31 Μαρτίου 2011.

            Για το Συμβούλιο

            Ο Πρόεδρος

         VÖLNER P.

      (1)  ΕΕ L 259 της 27.9.2008, σ. 16.

      (2)  ΕΕ L 211 της 12.8.2010, σ. 33.


title: 2003/197/: Απόφαση της Εποπτεύουσας Αρχής της ΕΖΕΣ αριθ. 197/03/COL της  5ης Νοεμβρίου 2003  για την τροποποίηση για τριακοστη ενατη φορα των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή ενός νέου κεφαλαίου 34: Επιτόκια αναφοράς και προεξόφλησης και επιτόκια που πρέπει να εφαρμόζονται κατά την ανάκτηση ενισχύσεων που έχουν χορηγηθεί παρανόμως

text:
               25.5.2006

               EL

               Επίσημη Εφημερίδα της Ευρωπαϊκής Ένωσης

               L 139/33

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ

   αριθ. 197/03/COL
   της 5ης Νοεμβρίου 2003
   για την τροποποίηση για τριακοστή ένατη φορά των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή ενός νέου κεφαλαίου 34: Επιτόκια αναφοράς και προεξόφλησης και επιτόκια που πρέπει να εφαρμόζονται κατά την ανάκτηση ενισχυσεων που έχουν χορηγηθεί παρανόμως
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 και 63 και το πρωτόκολλο 26,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του πρώτου μέρους του πρωτοκόλλου 3 (3),
   Εκτιμώντας ότι:
   βάσει του άρθρου 24 της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας ΕΟΧ σχετικά με τις κρατικές ενισχύσεις·
   βάσει του άρθρου 5 παράγραφος 2 στοιχείο β) της συμφωνίας περί εποπτείας και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις ή κατευθυντήριες γραμμές για θέματα τα οποία άπτονται της συμφωνίας ΕΟΧ, εφόσον αυτό προβλέπεται ρητά από τη συμφωνία αυτή ή από τη συμφωνία περί εποπτείας και Δικαστηρίου ή εφόσον το κρίνει αναγκαίο η Εποπτεύουσα Αρχή της ΕΖΕΣ.
   Υπενθυμίζοντας τους ουσιώδεις και διαδικαστικούς κανόνες στον τομέα των κρατικών ενισχύσεων (4) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (5)·
   στις 8 Μαΐου 2003, η Ευρωπαϊκή Επιτροπή δημοσίευσε νέα ανακοίνωση σχετικά με τα επιτόκια που πρέπει να εφαρμόζονται κατά την ανάκτηση ενισχύσεων που έχουν χορηγηθεί παρανόμως (6)·
   η παρούσα ανακοίνωση παρουσιάζει ενδιαφέρον και για τον Ευρωπαϊκό Οικονομικό Χώρο·
   πρέπει να εξασφαλισθεί η ομοιόμορφη εφαρμογή των κανόνων ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο·
   σύμφωνα με το σημείο II υπό την επικεφαλίδα «ΓΕΝΙΚΑ» στο τέλος του παραρτήματος XV της συμφωνίας ΕΟΧ, η Εποπτεύουσα Αρχή της ΕΖΕΣ εκδίδει, κατόπιν διαβουλεύσεων με την Επιτροπή, πράξεις αντίστοιχες εκείνων που εκδίδονται από την Ευρωπαϊκή Επιτροπή·
   το πρώην κεφάλαιο 33.2 σχετικά με τις κατευθυντήριες γραμμές για τις κρατικές ενισχύσεις όσον αφορά τα επιτόκια αναφοράς ασχολείται με τα επιτόκια και ότι θα πρέπει συνεπώς να συμπεριληφθεί στο ίδιο κεφάλαιο με τις διατάξεις σχετικά με τα επιτόκια που πρέπει να εφαρμόζονται κατά την ανάκτηση ενισχύσεων που έχουν χορηγηθεί παρανόμως·
   Κατόπιν διαβουλεύσεων με την Ευρωπαϊκή Επιτροπή·
   Υπενθυμίζοντας ότι η Εποπτεύουσα Αρχή της ΕΖΕΣ προέβη σε διαβουλεύσεις με τα κράτη της ΕΖΕΣ στο πλαίσιο πολυμερούς σύσκεψης επί του θέματος, στις 20 Ιουνίου 2003,
   ΑΠΟΦΑΣΙΖΕΙ:

               1.

               Οι κατευθυντήριες γραμμές για τις κρατικές ενισχύσεις τροποποιούνται με την προσθήκη ενός νέου κεφαλαίου 34: «Επιτόκια αναφοράς και προεξόφλησης και επιτόκια που θα πρέπει να εφαρμόζονται κατά την ανάκτηση ενισχύσεων που έχουν χορηγηθεί παράνομα».

               2.

               Το κεφάλαιο 33.2 των κατευθυντηρίων γραμμών για τις κρατικές ενισχύσεις μετατρέπεται σε κεφάλαιο 34.1. Το κεφάλαιο 33.2 διαγράφεται.

               3.

               Ο τίτλος του κεφαλαίου 33 «Άλλες διατάξεις» αντικαθίστασται με τον τίτλο του κεφαλαίου 33.1 και διατυπώνεται πλέον ως εξής «Μετατροπές μεταξύ των εθνικών νομισμάτων και του ευρώ». Η λέξη Ecu, σε όλες τις περιπτώσεις που εμφανίζεται στο κεφάλαιο αυτό, αντικαθίσταται στο εξής με τη λέξη «ευρώ». Ο τίτλος του κεφαλαίου 33.1 διαγράφεται.

               4.

               Το νέο κεφάλαιο 34 περιλαμβάνεται στο παράρτημα της παρούσας απόφασης.

               5.

               Τα κράτη της ΕΖΕΣ ενημερώνονται με επιστολή στην οποία περιλαμβάνεται αντίγραφο της παρούσας απόφασης και του παραρτήματός της.

               6.

               Η Ευρωπαϊκή Επιτροπή ενημερώνεται, σύμφωνα με το στοιχείο δ) του πρωτοκόλλου 27 της συμφωνίας ΕΟΧ, με την αποστολή αντιγράφου της παρούσας απόφασης, περιλαμβανομένου του παραρτήματός της.

               7.

               Η απόφαση, περιλαμβανομένου του παραρτήματος δημοσιεύεται στο τμήμα ΕΟΧ και στο Συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

               8.

               Το αυθεντικό κείμενο της απόφασης είναι στην αγγλική γλώσσα.

      Βρυξέλλες, 5 Νοεμβρίου 2003.

            Για την Εποπτεύουσα Αρχή της ΕΖΕΣ

         Einar M. BULL

            Πρόεδρος

         Hannes HAFSTEIN

            Μέλος του Σώματος

      (1)  Στο εξής: συμφωνία ΕΟΧ.

      (2)  Στο εξής:συμφωνία περί εποπτείας και Δικαστηρίου.

      (3)  Πρωτόκολλο 3 της συμφωνίας περί εποπτείας και Δικαστηρίου όπως τροποποιήθηκε από τα κράτη της ΕΖΕΣ στις 10 Δεκεμβρίου 2001. Οι τροποποιήσεις τέθηκαν σε ισχύ στις 28 Αυγούστου 2003.

      (4)  Στο εξής: κατευθυντήριες γραμμές για τις κρατικές ενισχύσεις.

      (5)  Αρχικά δημοσιεύτηκαν στην ΕΕ L 231 της 3.9.1994 και στο Συμπλήρωμα ΕΟΧ αριθ. 32 της ίδιας ημερομηνίας, όπως τροποποιήθηκε τελευταία με την απόφαση του Σώματος αριθ. 196/03/COL της 5ης Νοεμβρίου 2003, η οποία δεν έχει ακόμη δημοσιευτεί.

      (6)  Ανακοίνωση της Επιτροπής σχετικά με τα επιτόκια που πρέπει να εφαρμόζονται κατά την ανάκτηση ενισχύσεων που έχουν χορηγηθεί παρανόμως (ΕΕ C 110 της 8.5.2003, σ. 21· διορθώθηκε στην ΕΕ C 150 της 27.6.2003, σ. 3).

      ΠΑΡΑΡΤΗΜΑ

         «34.   ΕΠΙΤΟΚΙΑ ΑΝΑΦΟΡΑΣ ΚΑΙ ΠΡΟΕΞΟΦΛΗΣΗΣ ΚΑΙ ΕΠΙΤΟΚΙΑ ΠΟΥ ΠΡΕΠΕΙ ΝΑ ΕΦΑΡΜΟΖΟΝΤΑΙ ΚΑΤΑ ΤΗΝ ΑΝΑΚΤΗΣΗ ΤΩΝ ΕΝΙΣΧΥΣΕΩΝ ΠΟΥ ΈΧΟΥΝ ΧΟΡΗΓΗΘΕΙ ΠΑΡΑΝΟΜΩΣ
         34.1.   ΕΠΙΤΟΚΙΑ ΑΝΑΦΟΡΑΣ (1)

                     (1)

                     Για την παρακολούθηση των κρατικών ενισχύσεων, όπως ορίζει η συμφωνία ΕΟΧ, η Εποπτεύουσα Αρχή της ΕΖΕΣ χρησιμοποιεί διάφορες παραμέτρους, μεταξύ των οποίων και τα επιτόκια αναφοράς και προεξόφλησης.

                     (2)

                     Τα επιτόκια αυτά χρησιμοποιούνται για τη μέτρηση του ισοδυνάμου επιχορήγησης μιας ενίσχυσης καταβληθείσας σε πολλές δόσεις και για τον υπολογισμό του στοιχείου της ενίσχυσης που προκύπτει από την εφαρμογή καθεστώτων χορήγησης δανείων με επιδοτούμενο επιτόκιο. Χρησιμοποιούνται επίσης κατά την εφαρμογή του κανόνα de minimis, καθώς και για την επιστροφή των παράνομων ενισχύσεων.

                     (3)

                     Τα επιτόκια αναφοράς θεωρείται ότι απεικονίζουν το μέσο επίπεδο των επιτοκίων που ισχύουν στα διάφορα κράτη ΕΖΕΣ που συμμετέχουν στη συμφωνία ΕΟΧ, για τα μεσοπρόθεσμα και μακροπρόθεσμα δάνεια (διάρκειας πέντε έως δέκα ετών) τα οποία συνοδεύονται από συνήθεις εγγυήσεις.

                     (4)

                     Από την 1η Απριλίου 2000 τα επιτόκια αναφοράς καθορίζονται ως εξής:

                                 —

                                 το ενδεικτικό επιτόκιο καθορίζεται ως το επίπεδο του επιτοκίου των πενταετών κρατικών ομολόγων, στο αντίστοιχο νόμισμα, προσαυξημένο κατά 25 σημεία βάσης,

                                 —

                                 το επιτόκιο αναφοράς θεωρείται ότι είναι ίσο με το μέσο όρο των ενδεικτικών επιτοκίων που κατεγράφησαν κατά τους μήνες Σεπτέμβριο, Οκτώβριο και Νοέμβριο,

                                 —

                                 το επιτόκιο αναφοράς θα καθορίζεται (από το 2001 και εξής) με ισχύ από την 1η Ιανουαρίου,

                                 —

                                 κατά τη διάρκεια του έτους, το επιτόκιο αναφοράς προσαρμόζεται εφόσον διαφέρει και εφόσον η διαφορά του υπερβαίνει πλέον του 15 % το μέσο όρο των ενδεικτικών επιτοκίων που κατεγράφησαν κατά τους τρεις τελευταίους μήνες για τους οποίους υπάρχουν διαθέσιμα στοιχεία.

                           Αξίζει επίσης να σημειωθεί ότι:

                                 —

                                 το με τον τρόπο αυτό καθοριζόμενο επιτόκιο αναφοράς είναι ένα κατώτατο επιτόκιο το οποίο μπορεί να αυξηθεί σε περιπτώσεις ιδιαίτερου κινδύνου (π.χ. προβληματική επιχείρηση, απουσία εγγυήσεων τις οποίες συνήθως απαιτούν οι τράπεζες).

                                 —

                                 η Εποπτεύουσα Αρχή της ΕΖΕΣ διατηρεί το δικαίωμα να χρησιμοποιήσει, εάν τούτο κριθεί αναγκαίο για την εξέταση ορισμένων περιπτώσεων, βασικό επιτόκιο μικρότερης διάρκειας (π.χ. Libor ενός έτους) ή μεγαλύτερης διάρκειας (π.χ. επιτόκιο ομολογιών δεκαετούς διάρκειας) σε σχέση με το επιτόκιο των κρατικών ομολογιών πενταετούς διάρκειας.

                     (5)

                     Τα επιτόκια αναφοράς γνωστοποιούνται από την Εποπτεύουσα Αρχή της ΕΖΕΣ στην ιστοσελίδα: http://www.eftasurv.int

               34.2   ΕΠΙΤΟΚΙΑ ΠΟΥ ΠΡΕΠΕΙ ΝΑ ΕΦΑΡΜΟΖΟΝΤΑΙ ΚΑΤΑ ΤΗΝ ΑΝΑΚΤΗΣΗ ΕΝΙΣΧΥΣΕΩΝ ΠΟΥ ΕΧΟΥΝ ΧΟΡΗΓΗΘΕΙ ΠΑΡΑΝΟΜΩΣ (2)

                     (1)

                     Το άρθρο 14 του μέρους ΙΙ του πρωτοκόλλου 3 της συμφωνίας περί εποπτείας και Δικαστηρίου ορίζει ότι, σε περίπτωση αρνητικής απόφασης για υπόθεση παράνομων ενισχύσεων, η Εποπτεύουσα Αρχή της ΕΖΕΣ αποφασίζει την εκ μέρους του οικείου κράτους ΕΖΕΣ λήψη όλων των αναγκαίων μέτρων για την ανάκτηση της ενίσχυσης από το δικαιούχο. Το ποσό που πρέπει να ανακτηθεί περιλαμβάνει και τους σχετικούς τόκους, υπολογιζόμενους με το κατάλληλο επιτόκιο που ορίζει η Εποπτεύουσα Αρχή της ΕΖΕΣ. Οι τόκοι πρέπει να καταβληθούν από την ημερομηνία κατά την οποία τέθηκε στη διάθεση του δικαιούχου η παράνομη ενίσχυση μέχρι την ημερομηνία ανάκτησής της.

                     (2)

                     Σε επιστολή της 22ας Φεβρουαρίου 1995 προς τα κράτη μέλη, η Ευρωπαϊκή Επιτροπή υποστήριζε ότι, όταν επιδιώκεται η επαναφορά στην προγενέστερη κατάσταση, τα εμπορικά επιτόκια επιτρέπουν τον ακριβέστερο υπολογισμό του αθέμιτου οφέλους που έχει αποκομίσει ο αποδέκτης μιας παράνομης ενίσχυσης. Κατά συνέπεια, η Επιτροπή ενημέρωνε τα κράτη μέλη ότι στις αποφάσεις που ενδεχομένως θα εξέδιδε διατάσσοντας την ανάκτηση ενισχύσεων που έχουν χορηγηθεί παρανόμως θα εφάρμοζε ως βάση για το εμπορικό επιτόκιο το επιτόκιο αναφοράς το οποίο χρησιμοποιείται για τον υπολογισμό του καθαρού ισοδύναμου επιχορήγησης των ενισχύσεων περιφερειακού χαρακτήρα. Έτσι, για αρκετά χρόνια πάγια πρακτική της Επιτροπής ήταν να περιλαμβάνει στις αποφάσεις της περί ανάκτησης διάταξη με την οποία αξίωνε τον υπολογισμό των τόκων με βάση το επιτόκιο αναφοράς το οποίο χρησιμοποιείται για τον υπολογισμό του καθαρού ισοδύναμου επιχορήγησης των ενισχύσεων περιφερειακού χαρακτήρα. Στις 9 Σεπτεμβρίου 1997, η Ευρωπαϊκή Επιτροπή εξέδωσε ανακοίνωση η οποία αναφέρεται λεπτομερέστερα στα επιτόκια αναφοράς που χρησιμοποιούνται για τον υπολογισμό των επιστροφών παράνομων ενισχύσεων και για άλλους σκοπούς (3), την οποία εν μέρει ενσωμάτωσε η Εποπτεύουσα Αρχή της ΕΖΕΣ στις κατευθυντήριες γραμμές για τις κρατικές ενισχύσεις· βλ. το παρόν κεφάλαιο 34.1 (4). Το ερώτημα που έχει ανακύψει είναι κατά πόσον το επιτόκιο αυτό πρέπει να εφαρμόζεται με τη μέθοδο του απλού τοκισμού ή με τη μέθοδο του ανατοκισμού (5).

                     (3)

                     Σύμφωνα με μεγάλο πλήθος αποφάσεων των κοινοτικών δικαστηρίων (6), η ανάκτηση αποτελεί λογικό επακόλουθο του παράνομου χαρακτήρα της ενίσχυσης. Σκοπός της ανάκτησης είναι η επαναφορά στην κατάσταση που ίσχυε προηγουμένως. Με την επιστροφή της ενίσχυσης, ο αποδέκτης αποστερείται το αθέμιτο πλεονέκτημα που απολάμβανε έναντι των ανταγωνιστών του στην αγορά και αποκαθίστανται οι συνθήκες ανταγωνισμού οι οποίες ίσχυαν πριν από την καταβολή της ενίσχυσης. Βάσει της συναλλακτικής πρακτικής, οι τόκοι υπολογίζονται κατά κανόνα με τη μέθοδο του απλού τοκισμού, όταν ο αποδέκτης των χρημάτων δεν μπορεί να κάνει χρήση του ποσού των τόκων πριν από τη λήξη της κρίσιμης χρονικής περιόδου, παραδείγματος χάρη όταν οι τόκοι καταβάλλονται στο τέλος της περιόδου. Οι τόκοι υπολογίζονται κατά κανόνα με τη μέθοδο του ανατοκισμού σε περίπτωση που μπορεί να θεωρηθεί ότι το ποσό των τόκων καταβάλλεται στο δικαιούχο κάθε χρόνο (ή κάθε κρίσιμη χρονική περίοδο), με αποτέλεσμα να προσαυξάνεται αντιστοίχως το ποσό του αρχικού κεφαλαίου. Στην περίπτωση αυτή, ο δικαιούχος αποκομίζει τόκο από τον τόκο που καταβάλλεται για κάθε περίοδο.

                     (4)

                     Στην πράξη, το είδος της ενίσχυσης που έχει χορηγηθεί και η κατάσταση του συγκεκριμένου δικαιούχου μπορεί να διαφέρουν. Εάν η ενίσχυση συνίσταται στην καταβολή υπερβολικά μεγάλης αποζημίωσης, το όφελος που η αποδέκτρια επιχείρηση έχει αποκομίσει από αυτήν μπορεί να εξομοιωθεί με κατάθεση, η οποία υπό κανονικές συνθήκες προσπορίζει τόκους από ανατοκισμό. Εάν η ενίσχυση ήταν επενδυτική ενίσχυση για συγκεκριμένη επιλέξιμη δαπάνη, τότε είναι πιθανό να έχει υποκαταστήσει μία εναλλακτική πηγή χρηματοδότησης που, υπό κανονικές συνθήκες, θα προσπόριζε ομοίως τόκους από ανατοκισμό με βάση τα εμπορικά επιτόκια. Εάν η ενίσχυση ήταν ενίσχυση λειτουργίας, θα είχε άμεσες συνέπειες για τους λογαριασμούς κερδών και ζημιών και, κατ’ επέκταση, για τον ισολογισμό, με αποτέλεσμα να είναι διαθέσιμα κεφάλαια για κατάθεση. Επομένως, ανεξάρτητα από τις ανομοιότητες των διαφόρων περιπτώσεων, προκύπτει ότι μία παράνομη ενίσχυση έχει ως αποτέλεσμα την παροχή χρηματοδότησης στον αποδέκτη υπό όρους παρόμοιους με εκείνους ενός μεσοπρόθεσμου άτοκου δανείου. Κατά συνέπεια, κρίνεται σκόπιμο να λαμβάνονται υπόψη οι τόκοι από ανατοκισμό, έτσι ώστε να διασφαλίζεται ότι εξουδετερώνονται πλήρως τα οικονομικά οφέλη που προκύπτουν από την κατάσταση αυτή.

                     (5)

                     Με βάση τα ανωτέρω, η Εποπτεύουσα Αρχή της ΕΖΕΣ επιθυμεί να ενημερώσει τα κράτη της ΕΖΕΣ και κάθε ενδιαφερόμενο ότι στις αποφάσεις που ενδεχομένως θα εκδίδει μελλοντικώς διατάσσοντας την ανάκτηση ενισχύσεων που έχουν χορηγηθεί παρανόμως θα εφαρμόζει μεν το επιτόκιο αναφοράς το οποίο χρησιμοποιείται για τον υπολογισμό του καθαρού ισοδύναμου επιχορήγησης των ενισχύσεων περιφερειακού χαρακτήρα, αλλά με βάση τη μέθοδο του ανατοκισμού. Σύμφωνα με τη συνήθη συναλλακτική πρακτική, ο ανατοκισμός είναι ετήσιος. Αντιστοίχως, η Εποπτεύουσα Αρχή της ΕΖΕΣ αναμένει από τα κράτη ΕΖΕΣ να εφαρμόζουν τη μέθοδο του ανατοκισμού για την εκτέλεση αποφάσεων ανάκτησης που εκκρεμούν, εκτός αν αυτό αντιβαίνει σε μία από τις γενικές αρχές του δικαίου ΕΟΧ.»

         (1)  Το κεφάλαιο αυτό αντιστοιχεί εν μέρει στην ανακοίνωση της Επιτροπής σχετικά με τη μέθοδο καθορισμού των επιτοκίων αναφοράς και προεξόφλησης (ΕΕ C 273, 9.9.1997, σ. 3), πρώην κεφάλαιο 33.2 των κατευθυντηρίων γραμμών για τις κρατικές ενισχύσεις.

         (2)  Το κεφάλαιο αυτό αντιστοιχεί στην ανακοίνωση της Επιτροπής σχετικά τα επιτόκια που πρέπει να εφαρμόζονται κατά την ανάκτηση ενισχύεσεων που έχουν χορηγηθεί παρανόμως (ΕΕ C 110, 8.5.2003, σ. 21, διορθωτικό στην ανακοίνωση της Επιτροπής, ΕΕ C 150, 27.6.2003, σ. 3).

         (3)  Ανακοίνωση της Επιτροπής σχετικά με τη μέθοδο καθορισμού των επιτοκίων αναφοράς και προεξόφλησης, βλ. υποσημείωση 1.

         (4)  Η μεταγενέστερη ανακοίνωση της Επιτροπής σχετικά με την τεχνική προσαρμογή της μεθόδου καθορισμού των επιτοκίων αναφοράς και προεξόφλησης, (ΕΕ C 241, of 26.8.1999, σ. 9), αφορούσε την είσοδο στο τρίτο στάδιο της οικονομικής και νομισματικής ένωσης την 1η Ιανουαρίου 1999 και δεν είχε σχέση με τον Ευρωπαϊκό Οικονομικό Χώρο.

         (5)  Για τον υπολογισμό του απλού τόκου χρησιμοποιείται ο εξής τύπος: τόκος = (κεφάλαιο × επιτόκιο × αριθμό ετών).
      Για τον υπολογισμό του τόκου βάσει ετήσιου ανατοκισμού χρησιμοποιείται ο εξής τύπος: τόκος = (κεφάλαιο (1 + επιτόκιο) αριθμός ετών) - κεφάλαιο.

         (6)  Βλ. ιδίως την υπόθεση C-24/95 Land Rheinland-Pfalz κατά Alcan [1997] Συλλογή I-1591 και την υπόθεση Case T-459/93 Siemens κατά Commission [1995] Συλλογή II-1675.


title: 2007/867/ΕΚ: Απόφαση του Συμβουλίου, της 20ής Δεκεμβρίου 2007 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Νέας Ζηλανδίας, σύμφωνα με το άρθρο XXVIII της ΓΣΔΕ 1994, για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη ΓΣΔΕ 1994

text:
               22.12.2007

               EL

               Επίσημη Εφημερίδα της Ευρωπαϊκής Ένωσης

               L 340/95

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Δεκεμβρίου 2007
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Νέας Ζηλανδίας, σύμφωνα με το άρθρο XXVIII της ΓΣΔΕ 1994, για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη ΓΣΔΕ 1994
   (2007/867/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 14 Μαΐου 2007, το Συμβούλιο εξουσιοδότησε την Επιτροπή να αρχίσει διαπραγματεύσεις δυνάμει του άρθρου XXVIII της ΓΣΔΕ 1994 με σκοπό την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ. Έτσι, στις 3 Αυγούστου 2007, η Ευρωπαϊκή Κοινότητα κοινοποίησε στον ΠΟΕ την πρόθεσή της να τροποποιήσει τη δασμολογική ποσόστωση για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ.

               (2)

               Η Επιτροπή διεξήγαγε τις διαπραγματεύσεις σε διαβούλευση με την επιτροπή του άρθρου 133 της συνθήκης και στο πλαίσιο των διαπραγματευτικών οδηγιών που δόθηκαν από το Συμβούλιο.

               (3)

               Η Επιτροπή διαπραγματεύθηκε επιτυχώς μια συμφωνία με τη Νέα Ζηλανδία. Η συμφωνία αυτή, υπό μορφή ανταλλαγής επιστολών, μεταξύ της Ευρωπαϊκής Κοινότητας και της Νέας Ζηλανδίας θα πρέπει επομένως να εγκριθεί,

         ΑΠΟΦΑΣΙΖΕΙ:
   Άρθρο 1
   Εγκρίνεται, εξ ονόματος της Κοινότητας, η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Νέας Ζηλανδίας, σύμφωνα με το άρθρο XXVIII της ΓΣΔΕ 1994, για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη ΓΣΔΕ 1994.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Κοινότητα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Δεκεμβρίου 2007.

            Για το Συμβούλιο

            Ο Πρόεδρος

         F. NUNES CORREIA

    ---documentbreak---

               22.12.2007

               EL

               Επίσημη Εφημερίδα της Ευρωπαϊκής Ένωσης

               L 340/96

         ΣΥΜΦΩΝΊΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και της Νέας Ζηλανδίας, σύμφωνα με το άρθρο XXVIII της ΓΣΔΕ 1994, για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη ΓΣΔΕ 1994
   Βρυξέλλες,
   Αξιότιμε κύριε,
   Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και της Νέας Ζηλανδίας δυνάμει του άρθρου XXVIII της ΓΣΔΕ 1994 για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη Γενική Συμφωνία Δασμών και Εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα.
   Τελικές διατάξεις σχετικά με τη δασμολογική ποσόστωση για το βούτυρο Νέας Ζηλανδίας στο πλαίσιο των συμφωνιών ΠΟΕ
   Η δασμολογική ποσόστωση εφαρμόζεται για το βούτυρο προέλευσης Νέας Ζηλανδίας που υπάγεται στις ακόλουθες δασμολογικές διακρίσεις:

               Κωδικός ΣΟ

               Περιγραφή

               ex04051011
               ex04051019

               Βούτυρο, τουλάχιστον έξι εβδομάδων, με κατά βάρος περιεκτικότητα σε λιπαρές ουσίες τουλάχιστον 80 % αλλά μικρότερη από 85 %, παρασκευαζόμενο απευθείας από γάλα ή κρέμα γάλακτος, χωρίς να χρησιμοποιούνται αποθηκευμένες ύλες, με μία και μόνη, αυτοτελή και αδιάλειπτη διεργασία.

               ex04051030

               Βούτυρο, τουλάχιστον έξι εβδομάδων, με κατά βάρος περιεκτικότητα σε λιπαρές ουσίες τουλάχιστον 80 % αλλά μικρότερη από 85 %, παρασκευαζόμενο απευθείας από γάλα ή κρέμα γάλακτος, χωρίς να χρησιμοποιούνται αποθηκευμένες ύλες, με μία και μόνη, αυτοτελή και αδιάλειπτη διεργασία, η οποία μπορεί να περιλαμβάνει την υποβολή της κρέμας γάλακτος σε στάδιο συμπύκνωσης ή/και κλασματικού διαχωρισμού του βουτύρου (διεργασίες αναφερόμενες ως «Ammix» και «Για επάλειψη»).

         Ο δασμολογικός συντελεστής εντός της ποσόστωσης είναι 70 EUR/100 kg.
   Η ποσότητα της ποσόστωσης είναι 74 693 τόνοι.
   Η επιλεξιμότητα για την ποσόστωση υπόκειται στους όρους που προβλέπονται στις σχετικές κοινοτικές διατάξεις.
   Γενικά
   Οι διατάξεις της παρούσας συμφωνίας εφαρμόζονται από την 1η Ιανουαρίου 2008.
   Θα σας παρακαλούσα να επιβεβαιώσετε ότι η κυβέρνησή σας συμφωνεί με τα ανωτέρω.
   Με εκτίμηση

      Εξ ονόματος της Ευρωπαϊκής Κοινότητας

   Βρυξέλλες,
   Αξιότιμε κύριε,
   Έχω την τιμή να σας γνωρίσω τη λήψη της σημερινής επιστολής σας, η οποία έχει ως ακολούθως:

      «Μετά τις διαπραγματεύσεις μεταξύ της Ευρωπαϊκής Κοινότητας (ΕΚ) και της Νέας Ζηλανδίας δυνάμει του άρθρου XXVIII της ΓΣΔΕ 1994 για την τροποποίηση της δασμολογικής ποσόστωσης για το βούτυρο Νέας Ζηλανδίας στο πλαίσιο των συμφωνιών ΠΟΕ που προβλέπεται στον πίνακα CXL της ΕΚ, ο οποίος προσαρτάται στη Γενική Συμφωνία Δασμών και Εμπορίου του 1994 (ΓΣΔΕ 1994), η ΕΚ συμφωνεί σχετικά με τα ακόλουθα συμπεράσματα.
      Τελικές διατάξεις σχετικά με τη δασμολογική ποσόστωση για το βούτυρο Νέας Ζηλανδίας στο πλαίσιο των συμφωνιών ΠΟΕ
      Η δασμολογική ποσόστωση εφαρμόζεται στο βούτυρο προέλευσης Νέας Ζηλανδίας που υπάγεται στις ακόλουθες δασμολογικές διακρίσεις:

                  Κωδικός ΣΟ

                  Περιγραφή

                  ex04051011
                  ex04051019

                  Βούτυρο, τουλάχιστον έξι εβδομάδων, με κατά βάρος περιεκτικότητα σε λιπαρές ουσίες τουλάχιστον 80 % αλλά μικρότερη από 85 %, παρασκευαζόμενο απευθείας από γάλα ή κρέμα γάλακτος, χωρίς να χρησιμοποιούνται αποθηκευμένες ύλες, με μία και μόνη, αυτοτελή και αδιάλειπτη διεργασία.

                  ex04051030

                  Βούτυρο, τουλάχιστον έξι εβδομάδων, με κατά βάρος περιεκτικότητα σε λιπαρές ουσίες τουλάχιστον 80 % αλλά μικρότερη από 85 %, παρασκευαζόμενο απευθείας από γάλα ή κρέμα γάλακτος, χωρίς να χρησιμοποιούνται αποθηκευμένες ύλες, με μία και μόνη, αυτοτελή και αδιάλειπτη διεργασία, η οποία μπορεί να περιλαμβάνει την υποβολή της κρέμας γάλακτος σε στάδιο συμπύκνωσης ή/και κλασματικού διαχωρισμού του βουτύρου (διεργασίες αναφερόμενες ως “Ammix” και “Για επάλειψη”).

            Ο δασμολογικός συντελεστής εντός της ποσόστωσης είναι 70 EUR/100 kg.
      Η ποσότητα της ποσόστωσης είναι 74 693 τόνοι.
      Η επιλεξιμότητα για την ποσόστωση υπόκειται στους όρους που προβλέπονται στις σχετικές κοινοτικές διατάξεις.
      Γενικά
      Οι διατάξεις της παρούσας συμφωνίας εφαρμόζονται από την 1η Ιανουαρίου 2008.
      Θα σας παρακαλούσα να επιβεβαιώσετε ότι η κυβέρνησή σας συμφωνεί με τα ανωτέρω.»

   Η Νέα Ζηλανδία έχει την τιμή να επιβεβαιώσει ότι συμφωνεί με το περιεχόμενο της επιστολής αυτής.
   Με εκτίμηση

      Εξ ονόματος της Νέας Ζηλανδίας

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


Σημαντική ανακοίνωση νομικού περιεχομένου

|

52006DP0480

Απόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και των προνομίων του Gabriele Albertini (2006/2122(IMM))

Επίσημη Εφημερίδα αριθ. 314 E της 21/12/2006 σ. 0082 - 0084

		P6_TA(2006)0480Αίτηση υπεράσπισης της βουλευτικής ασυλίας του Gabriele AlbertiniΑπόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και των προνομίων του Gabriele Albertini (2006/2122(IMM))Το Ευρωπαϊκό Κοινοβούλιο,- έχοντας υπόψη την αίτηση του Gabriele Albertini για την υπεράσπιση της ασυλίας του σε σχέση με ποινική δίωξη ασκηθείσα εις βάρος του ενώπιον του Πρωτοδικείου του Μιλάνου, στις 28 Απριλίου 2006, και η οποία ανακοινώθηκε στη συνεδρίαση της ολομέλειας στις 15 Μαΐου 2006,- έχοντας ακούσει τον Gabriele Albertini, σύμφωνα με το άρθρο 6, παράγραφος 3, του Κανονισμού του,- έχοντας υπόψη τα άρθρα 9 και 10 του Πρωτοκόλλου περί Προνομίων και Ασυλιών των Ευρωπαϊκών Κοινοτήτων της 8ης Απριλίου 1965, και το άρθρο 4, παράγραφος 2, της Πράξης σχετικά με την εκλογή των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία, της 20ής Σεπτεμβρίου 1976,- έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964 και στις 10 Ιουλίου 1986 [1],- έχοντας υπόψη το άρθρο 68 του Συντάγματος της Ιταλικής Δημοκρατίας,- έχοντας υπόψη το άρθρο 6, παράγραφος 3, και το άρθρο 7 του Κανονισμού του,- έχοντας υπόψη την έκθεση της Επιτροπής Νομικών Θεμάτων (A6-0383/2006),A. λαμβάνοντας υπόψη ότι ο Gabriele Albertini είναι βουλευτής του Ευρωπαϊκού Κοινοβουλίου, εκλεγείς κατά τις, για έκτη φορά, διεξαγόμενες άμεσες εκλογές από 10 έως 13 Ιουνίου 2004, και ότι η εντολή του ελέγχθηκε από το Κοινοβούλιο στις 14 Δεκεμβρίου 2004 [2],Β. λαμβάνοντας υπόψη ότι, κατά τη διάρκεια των συνόδων του Ευρωπαϊκού Κοινοβουλίου, οι βουλευτές του απολαύουν, εντός της επικράτειας των κρατών τους, των ασυλιών που αναγνωρίζονται στα μέλη του εθνικού τους κοινοβουλίου και ότι δεν μπορεί να γίνει επίκληση της ασυλίας σε περίπτωση αυτοφώρου εγκλήματος, αλλά ότι τούτο δεν δύναται να εμποδίσει την άσκηση του δικαιώματος του Ευρωπαϊκού Κοινοβουλίου να άρει την ασυλία ενός εκ των βουλευτών του [3],Γ. λαμβάνοντας υπόψη ότι η διάταξη που ισχύει στην περίπτωση αυτής της υπόθεσης είναι το άρθρο 68, δεύτερο εδάφιο του Ιταλικού Συντάγματος το οποίο επιτρέπει να ασκείται ποινική δίωξη εις βάρος βουλευτών χωρίς συγκεκριμένες ειδικές διατυπώσεις, καθόσον προβλέπει ότι, χωρίς την άδεια του Σώματος στο οποίο ανήκει ο βουλευτής, δεν είναι δυνατόν να διενεργηθούν εις βάρος μέλους του Κοινοβουλίου έρευνες είτε για το ίδιο το άτομο είτε κατ' οίκον, όπως δεν είναι δυνατόν να συλληφθεί βουλευτής ή να στερηθεί καθ' οιονδήποτε άλλον τρόπο την προσωπική του/της ελευθερία ή να φυλακισθεί, παρεκτός εάν πρόκειται για περίπτωση επιβολής της οριστικής καταδίκης ή για περίπτωση που ο βουλευτής συλληφθεί να διαπράττει αδίκημα για το οποίο είναι υποχρεωτική η σύλληψη (περίπτωση flagrante delicto),Δ. λαμβάνοντας υπόψη τις κατηγορίες που διατυπώθηκαν εις βάρος του Gabriele Albertini από την Εισαγγελία του Πρωτοδικείου του Μιλάνου σχετικά με την κατάθεση "λευκών" τροπολογιών (κενών περιεχομένου), στο πλαίσιο της διαδικασίας έγκρισης του προϋπολογισμού του δημοτικού συμβουλίου του Μιλάνου, με σκοπό να τις συμπληρώσει αργότερα αφού λάβει γνώση των τροπολογιών που κατέθεσε η αντιπολίτευση, ώστε να αποφύγει την εκπρόθεσμη κατάθεση τροπολογιών οι οποίες θα εκρίνοντο μη παραδεκτές,Ε. λαμβάνοντας υπόψη ότι η κατάθεση "λευκών" τροπολογιών μπορεί να θεωρηθεί πτυχή της πολιτικής και της πολιτικής ζωής εν γένει και ότι, στο μέτρο που η τελική πράξη στην οποία αναφέρονται δεν έχει εγκριθεί, ανάλογες τροπολογίες αποτελούν απλώς και μόνον πράξεις εσωτερικής διαδικασίας χωρίς εξωτερικές επιπτώσεις, ιδίως και πρωτίστως από την άποψη του ποινικού δικαίου, εφόσον η κατάθεση παρομοίων τροπολογιών ισοδυναμεί με ανέφικτο έγκλημα και, σε οποιαδήποτε περίπτωση, με ανύπαρκτο αδίκημα,ΣΤ. λαμβάνοντας υπόψη ότι σε άλλες διαδικασίες (υπόθεση αριθ. 9384/03 R.G.Ν.R.), το ίδιο Πρωτοδικείο του Μιλάνου, κληθέν να εξετάσει κατηγορίες ανάλογες προς αυτές που διατυπώθηκαν εις βάρος του Gabriele Albertini, τις οποίες όμως τότε διετύπωσε ο ίδιος ο Gabriele Albertini εις βάρος των πολιτικών του αντιπάλων, υποστήριξε ότι δεν υπήρξε αδίκημα προς εκδίκαση και ακύρωσε την υπόθεση,Ζ. εκτιμώντας ότι το γεγονός ότι το ίδιο δικαστήριο κράτησε διαμετρικά αντίθετη στάση σε δύο κατ' ουσίαν όμοιες υποθέσεις ισοδυναμεί με παράλογη άνιση μεταχείριση και μας οδηγεί στην υπόθεση ότι ο Gabriele Albertini διώκεται αδίκως,Η. λαμβάνοντας υπόψη ότι το διακύβευμα είναι εξαιρετικά ευαίσθητου χαρακτήρα και οι συνέπειές του για τα προνόμια του Ευρωπαϊκού Κοινοβουλίου είναι απαράδεκτες, εφόσον δεν υπάρχει αιτιολόγηση για την άνιση μεταχείριση του Gabriele Albertini, με αποτέλεσμα να τίθεται ζήτημα "fumus persecutionis",Θ. λαμβάνοντας υπόψη ότι οποιαδήποτε υπόθεση πολιτικής δίωξης ενός εκ των βουλευτών του συνιστά επίθεση κατά της ακεραιότητας του Ευρωπαϊκού Κοινοβουλίου ως πολιτικού θεσμικού οργάνου δημοκρατικά εκλεγμένου από τους λαούς της Ευρώπης και ισοδυναμεί με περιφρόνηση του Κοινοβουλίου,Ι. λαμβάνοντας υπόψη ότι η μεροληπτική στάση του ιταλικού δικαστηρίου παραβλάπτει τον Gabriele Albertini,ΙΑ. λαμβάνοντας υπόψη ότι, σε περίπτωση που το καθεστώς των βουλευτών του Ευρωπαϊκού Κοινοβουλίου είχε ήδη τεθεί σε ισχύ, πράγμα το οποίο δεν συμβαίνει, παρά το γεγονός ότι το Ευρωπαϊκό Κοινοβούλιο το έχει εγκρίνει δις, στα ψηφίσματά του της 5ης Δεκεμβρίου 2002 [4] και της 17ης Δεκεμβρίου 2003 [5], η ποινική διαδικασία κατά του Gabriele Albertini θα μπορούσε να έχει ανασταλεί,1. εκφράζει τη λύπη του διότι το Πρωτόκολλο Προνομίων και Ασυλιών των Ευρωπαϊκών Κοινοτήτων της 8ης Απριλίου 1965, υπό την σημερινή του μορφή, δεν παρέχει στο Ευρωπαϊκό Κοινοβούλιο τα μέσα να αναλάβει δεσμευτική δράση προκειμένου να προστατεύσει τον Gabriele Albertini και, κατά συνέπεια, αποφασίζει να μην υπερασπισθεί την ασυλία του·2. αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στην Εισαγγελία του Πρωτοδικείου του Μιλάνου σε σχέση με την ποινική υπόθεση αριθ. 8629/05 R.G.[1] Υπόθεση 101/63, Wagner κατά Fohrmann και Krier, Συλλογή 1964, σελ. 397, και υπόθεση 149/85, Wybot κατά Faure και άλλων, Συλλογή 1986, σελ. 2391.[2] Απόφαση του Ευρωπαϊκού Κοινοβουλίου σχετικά με τον έλεγχο της εντολής (ΕΕ C 226 Ε της 15.9.2005, σ. 51).[3] Άρθρο 10 του Πρωτοκόλλου περί Προνομίων και Ασυλιών των Ευρωπαϊκών Κοινοτήτων της 8ης Απριλίου 1965.[4] ΕΕ C 27 Ε της 30.1.2004, σ. 139.[5] ΕΕ C 91 Ε της 15.4.2004, σ. 230.--------------------------------------------------


Avis juridique important

|

31999D0408

1999/408/ΕΚ: Αποφαση του Συμβουλιου της 29ης Απριλίου 1999 για τη σύναψη της συμφωνίας που τροποποιεί τη συμφωνία περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Καναδά

Επίσημη Εφημερίδα αριθ. L 156 της 23/06/1999 σ. 0023 - 0023

ΑΠΟΦΑΣΗ ΤΟΥ ΣΥΜΒΟΥΛΙΟΥτης 29ης Απριλίου 1999για τη σύναψη της συμφωνίας που τροποποιεί τη συμφωνία περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Καναδά(1999/408/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Μ, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας:(1) ότι, το Συμβούλιο, με την απόφασή του της 26ης Φεβρουαρίου 1996(3), ενέκρινε τη σύναψη της συμφωνίας περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Καναδά·(2) ότι, το Συμβούλιο, με την απόφασή του της 22ας Ιουνίου 1996, εξουσιοδότησε την Επιτροπή να διαπραγματευθεί τροποποίηση της προαναφερθείσας συμφωνίας μόνον όσον αφορά τους τομείς συνεργασίας που μνημονεύονται στο άρθρο 4 της εν λόγω συμφωνίας, σύμφωνα με τη διαδικασία που προβλέπεται στο άρθρο 12 στοιχείο β) της συμφωνίας αυτής·(3) ότι το Συμβούλιο, με την απόφασή του της 13ης Δεκεμβρίου 1998, ενέκρινε την υπογραφή της τροποποιητικής συμφωνίας·(4) ότι η τροποποιητική συμφωνία υπογράφηκε στις 17 Δεκεμβρίου 1998·(5) ότι η τροποποιητική συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Εγκρίνεται η συμφωνία που τροποποιεί τη συμφωνία περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Καναδά.Το κείμενο της τροποποιητικής συμφωνίας επισυνάπτεται στην παρούσα απόφαση.Άρθρο 2Σύμφωνα με το άρθρο 12 της συμφωνίας περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και του Καναδά, ο Πρόεδρος του Συμβουλίου προβαίνει σε κοινοποίηση ότι, από πλευράς Κοινότητας, έχουν ολοκληρωθεί οι διαδικασίες για την έναρξη ισχύος της επισυναπτόμενης τροποποιητικής συμφωνίας.Λουξεμβούργο, 29 Απριλίου 1999.Για το ΣυμβούλιοΟ ΠρόεδροςW. MÜLLER(1) ΕΕ C 400 της 22.12.1998, σ. 27.(2) Γνώμη που διατυπώθηκε στις 13 Απριλίου 1999 (δεν έχει ακόμη δημοσιευθεί στην Επίσημη Εφημερίδα).(3) ΕΕ L 74 της 22.3.1996, σ. 25.


Avis juridique important

|

31995D0039

95/39/ΕΚ: Απόφαση του Συμβουλίου της 16ης Ιανουαρίου 1995 για το διορισμό μέλους της Επιτροπής Περιφερειών

Επίσημη Εφημερίδα αριθ. L 050 της 07/03/1995 σ. 0030 - 0030

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιανουαρίου 1995 για το διορισμό μέλους της Επιτροπής Περιφερειών (95/39/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,  την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),  Εκτιμώντας ότι μια έδρα μέλους της εν λόγω Επιτροπής είναι κενή λόγω της παραίτησης του κ. Κωνσταντίνου Κληρονόμου, η οποία κοινοποιήθηκε στο Συμβούλιο στις 13 Ιουλίου 1994,  Έχοντας υπόψη την πρόταση της ελληνικής κυβέρνησης,  ΑΠΟΦΑΣΙΖΕΙ:   Άρθρο μόνο  Ο κ. Γεώργιος Τζανακάκης διορίζεται μέλος της Επιτροπής Περιφερειών σε αντικατάσταση του κ. Κωνσταντίνου Κληρονόμου και για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.  Βρυξέλλες, 16 Ιανουαρίου 1995.  Για το Συμβούλιο Ο Πρόεδρος E. ALPHANDERY  (1) ΕΕ αριθ. L 31 της 4. 2. 1994, σ. 29.


Avis juridique important

|

31982D0868

82/868/EOK: Απόφαση τού Συμβουλίου τής 3ης Δεκεμβρίου 1982 γιά τήν τροποποίηση τής απόφασης 81/121/EOK περί τής παροχής ημερήσιας αποζημιώσεως καί τής επιστροφής τών εξόδων ταξιδίου στά μέλη τής Οικονομικής καί Κοινωνικής Επιτροπής καθώς καί στά αναπληρωματικά μέλη καί στούς εμπειρογνώμονες

Επίσημη Εφημερίδα αριθ. L 368 της 28/12/1982 σ. 0039 - 0039 Ισπανική ειδική έκδοση: Κεφάλαιο 01 τόμος 6 σ. 0062  Πορτογαλική ειδική έκδοση : Κεφάλαιο 01 τόμος 6 σ. 0062

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1982  για την τροποποίηση της απόφασης 81/121/ΕΟΚ περί της παροχής ημερήσιας αποζημιώσεως και της επιστροφής των εξόδων ταξιδίου στα μέλη της Οικονομικής και Κοινωνικής Επιτροπής καθώς και στα αναπληρωματικά μέλη και στους εμπειρογνώμονες  (82/868/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,  Εκτιμώντας ότι πρέπει να αναπροσαρμοστούν τα ποσά ημερήσιας αποζημιώσεως που χορηγείται στα μέλη της Οικονομικής και Κοινωνικής Επιτροπής και στους αναπληρωτές και τους εμπειρογνώμονες, κατά την έννοια του εσωτερικού κανονισμού της Οικονομικής και Κοινωνικής Επιτροπής, τα οποία καθορίσθηκαν με την απόφαση 81/121/ΕΟΚ (1),  ΑΠΟΦΑΣΙΖΕΙ:  Άρθρο 1  Η απόφαση 81/121/ΕΟΚ τροποποιείται ως εξής:  - στο άρθρο 2 πρώτη περίπτωση, το ποσό των «3 300» βελγικών φράγκων αντικαθίσταται από το ποσό των «3 450» βελγικών φράγκων ·  - στο άρθρο 2 δεύτερη περίπτωση, το ποσό των «2 475» βελγικών φράγκων αντικαθίσταται από το ποσό των «2 600» βελγικών φράγκων.  Άρθρο 2  Η παρούσα απόφαση αρχίζει να ισχύει από την 1η Ιανουαρίου 1983.  Έγινε στις Βρυξέλλες, στις 3 Δεκεμβρίου 1982.  Για το Συμβούλιο  Ο Πρόεδρος  Ch. CHRISTENSEN  (1) ΕΕ αριθ. L 67 της 12. 3. 1981, σ. 29.


Avis juridique important

|

32000D0467

2000/467/ΕΚ: Απόφαση του Ευρωπαϊκού Κοινοβουλίου, της 13ης Απριλίου 2000, σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1998

Επίσημη Εφημερίδα αριθ. L 191 της 27/07/2000 σ. 0006 - 0008 Επίσημη Εφημερίδα αριθ. 040 της 07/02/2001 σ. 0387 - 0389

Απόφαση του Ευρωπαϊκού Κοινοβουλίουτης 13ης Απριλίου 2000σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1998(2000/467/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη:την έκθεση του Ελεγκτικού Συνεδρίου σχετικά με τη δημοσιονομική κατάσταση και τη διαχείριση του Ευρωπαϊκού Κέντρου για την Ανάπτυξης της Επαγγελματικής Κατάρτισης (Cedefop - Θεσσαλονίκη) για το οικονομικό έτος που έληξε στις 31 Δεκεμβρίου 1998 (C5-0149/2000)(1),τη σύσταση του Συμβουλίου της 13ης Μαρτίου 2000 (C5-0151/2000),τη συνθήκη ΕΚ, και ιδίως το άρθρο 276,το άρθρο 93 και το παράρτημα V του κανονισμού του,έχοντας υπόψη την έκθεση της Επιτροπής Ελέγχου του Προϋπολογισμού (Α5-0089/2000),Εκτιμώντας τα ακόλουθα:Α. Το Κοινοβούλιο χορήγησε απαλλαγή στο Διοικητικό Συμβούλιο στις 4 Μαΐου 1999(2) για το οικονομικό έτος 1997, βάσει των δεσμεύσεων για καθιέρωση νέου δημοσιονομικού και λογιστικού συστήματος, για μείωση της εξάρτησης από πάγιες προκαταβολές, για υιοθέτηση νέας πολιτικής για το προσωπικό και για υποβολή εξαμηνιαίων εκθέσεων προόδου σχετικά με την κατάσταση των νέων χώρων εργασίας.Β. Η έκθεση του Ελεγκτικού Συνεδρίου για το 1998 επισημαίνει ότι το Κέντρο εξακολουθεί να χρησιμοποιεί ένα απηρχαιωμένο και περιίπλοκο σύστημα για την κατάρτιση του προϋπολογισμού του ή του δημοσιονομικού ισολογισμού του, εξαρτάται από πάγιες προκαταβολές για την πληρωμή του προσωπικού, δεν επανεξετάζει συστηματικά τα δικαιώματα του προσωπικού και παρουσιάζει καθυστερήσεις κατά την πρόσκληση για την υποβολή προσφορών.Γ. Το Κέντρο έχει καθυστερήσει στην ολοκλήρωση του δικού του διοικητικού και λογιστικού συστήματος, που ξεκίνησε το 1997, ενώ η Επιστροπή ανέπτυξε από 1ης Ιανουαρίου 1998 ένα παρόμοιο σύστημα για αποκεντρωμένους οργανισμούς.Δ. Το κέντρο προβλέπει ότι το νέο του κτίριο θα παραδοθεί οριστικά το Νοέμβριο του 2000, ενώ εγκαινιάστηκε επισήμως το Νοέμβριο του 1999.Ε. Η σχετικά μακρά διαδικασία αντιπαράθεσης ανάμεσα στο Ίδρυμα και το Ελεγκτικό Συνέδριο για μια σχετικά σύντομη έκθεση έχει ως αποτέλεσμα να υποβληθεί η ετήσια έκθεση για το 1998 το Νοέμβριο του 1999.ΣΤ. Το Ελεγκτικό Συνέδριο, του οποίου καθήκον είναι όχι να αξιολογεί κατά πόσον το Ίδρυμα πέτυχε τους στόχους του, αλλά να ελέγχει τους λογαριασμούς του, καταλήγει στο ότι είναι σίγουρο ότι οι ετήσιοι λογαριασμοί για το οικονομικό έτος που έληγε στις 31 Δεκεμβρίου 1998 είναι αξιόπιστοι και οι συναλλαγές που καλύπτονται από αυτούς είναι γενικά νόμιμες και κανονικές.Ζ. Χρειάζεται μια εξωτερική αξιολόγηση προκειμένου να εκτιμηθεί κατά πόσον ήταν αποτελεσματική η επίτευξη των στόχων του Κέντρου σε ό,τι αφορά την ανάπτυξη της επαγγελματικής κατάρτισης, δεδομένου ότι η τελευταία μελέτη σχετικά με τον αντίκτυπο του Κέντρου εκπονήθηκε το Φεβρουάριο του 1995,1. Επισημαίνει ότι οι ακόλουθοι λογαριασμοί του Ευρωπαϊκού Κέντρου για την Ανάπτυξη της Επαγγελματικής Κατάρτισης έχουν ως εξής:ΟΙΚΟΝΟΜΙΚΟ ΕΤΟΣ 1998>ΘΕΣΗ ΠΙΝΑΚΑ>25 χρόνια λειτουργίας2. Συγχαίρει το Κέντρο για τα 25 χρόνια λειτουργίας του, από της δημιουργίας του στις 10 Φεβρουαρίου 1975 βάσει του κανονισμού (ΕΟΚ) αριθ. 337/75 του Συμβουλίου, και πιστεύει ότι η ανανέωσή του κατά τα τελευταία έτη θα οδηγήσει σε σημαντική βελτίωση στην παράδοση προϊόντων και υπηρεσιών.3. Αναγνωρίζει ότι το Κέντρο κατάφερε να αντιμετωπίσει προβλήματα σχετικά με το προσωπικό και την εγκατάστασή του τα οποία προέκυψαν άμεσα από την αναγκαστική μεταφορά του από το Βερολίνο στη Θεσσαλονίκη το Σεπτέμβριο του 1995.Αντίκτυπος του προγράμματος αναμόρφωσης της Επιτροπής4. Επισημαίνει ότι τα αιτήματα που διατύπωσε το Κοινοβούλιο προς την Επιτροπή για να αναμορφώσει τη δομή της και τα συστήματα δημοσιονομικής διαχείρισης και να επιφέρει τη δέουσα αλλαγή στο ρόλο της Γενικής Διεύθυνσης Δημοσιονομικού Ελέγχου, θα έχουν άμεση επίπτωση επί του Ιδρύματος και θα απαιτήσουν την αναμόρφωση των δημοσιονομικών κανονισμών και την καθιέρωση δημοσιονομικής διαχείρισης βάσει των δραστηριοτήτων ("activity based budgeting").Καθυστερήσεις στην ανάπτυξη συστήματος πληροφορικής5. Επισημαίνει ότι το Κέντρο διέθεσε ελάχιστους πόρους το 1997, 1998 και 1999 για την ανάπτυξη ενός συστήματος πληροφορικής στα µέτρα του προκειμένου να μπορεί να διαχειρίζεται τον προϋπολογισμό και τους λογαριασμούς του, ενώ αρκετοί οργανισμοί χρησιμοποιούν μια αποκεντρωμένη εφαρμογή που ανέπτυξε η Επιτροπή, Sincom2.6. Ζητεί από το Κέντρο να φροντίσει ώστε το παλαιό σύστημα να αντικατασταθεί πλήρως πριν από την 1η Ιουλίου 2000 και αναμένει να εξετάσει προσεκτικά η Επιτροπή τη νέα εφαρμογή και ότι θα προβλεφθεί η ενδεδειγμένη τεκμηρίωση και εμπειρογνώμονες του οργάνου.7. Ζητεί από την Επιτροπή να επεκτείνει το σύστημα και στη διαχείριση βάσει δραστηριοτήτων των Οργανισμών, συμπεριλαμβανομένης της παρακολούθησης, του ελέγχου ή της αξιολόγησης του προσωπικού, αποστολών, εγγράφων και απογραφέντων αντικειμένων, κατά το πρότυπο του Ενοποιημένου Συστήματος Διαχείρισης των Πόρων (IRMS).Πάγιες προκαταβολές8. Επικροτεί το ότι το Κέντρο μείωσε την εξάρτησή του από πάγιες προκαταβολές για πληρωμές από 6,6 εκατ. ευρώ το 1997, και 5,9 εκατ. ευρώ το 1998, σε 3,1 εκατ. ευρώ το 1999 και, ενώ αναγνωρίζει το περιβάλλον εντός του οποίου λειτουργεί το Κέντρο, ζητεί να μειωθεί περαιτέρω η χρήση των πάγιων προκαταβολών.Πολιτική κτιρίων9. Συγχαίρει το Κέντρο για τα επίσημα εγκαίνια του κτιρίου του στις 22 Νοεμβρίου 1999, αλλά λυπάται που η τελική έγκριση προβλέπεται μόλις για το Νοέμβριο του 2000.Συστάσεις προς το Ελεγκτικό Συνέδριο10. Επικροτεί το λιτό και ακριβή τρόπο σύνταξης της έκθεσης του Ελεγκτικού Συνεδρίου και ελπίζει ότι το Συνέδριο θα συνεχίσει να επιδεικνύει τον ίδιο επαγγελματισμό. Ζητεί δε από το Ελεγκτικό Συνέδριο να παρακολουθήσει συστηματικά τις αποφάσεις της αρχής της αρμόδιας για την απαλλαγή και να υποβάλει πλήρη ανάλυση των ελέγχων όλων των οργανισμών.11. Ζητεί από το Ίδρυμα και το Ελεγκτικό Συνέδριο να περιορίσουν τη διάρκεια της διαδικασίας αντιπαράθεσης προκειμένου να μπορεί η ετήσια έκθεση να υποβάλλεται στο Κοινοβούλιο πριν από τις 15 Ιουλίου του έτους που έπεται του εξεταζόμενου οικονομικού έτους.Νέα στρατηγική και σχέδιο δράσης για μια 5ετή περίοδο12. Επιδοκιμάζει την ανάθεση σε εξωτερική υπηρεσία της αξιολόγησης του αντίκτυπου των δραστηριοτήτων του Κέντρου και ζητεί να εκτιμηθούν οι συστάσεις που έγιναν στην τελευταία αξιολόγησή του το 1995, και ζητεί να υποβληθεί στο Κοινοβούλιο η νέα στρατηγική και το σχέδιο δράσης πριν από τις 31 Δεκεμβρίου 2000.Απόφαση απαλλαγής13. Χορηγεί απαλλαγή στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης σε ό,τι αφορά την εκτέλεση του προϋπολογισμού του για το οικονομικό έτος 1998.14. Αναθέτει στην Πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, το Συμβούλιο, της Επιτροπή και το Ελεγκτικό Συνέδριο και να μεριμήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ C 372 της 22.12.1999, σ. 26.(2) ΕΕ C 279 της 1.10.1999, σ. 140.


title: Απόφαση 2004/837/ΚΕ̠̠Α του Συμβουλίου, της 6ης Δεκεμβρίου 2004, για την εφαρμογή της κοινής δράσης 2002/210/ΚΕ̠̠Α για την αστυνομική αποστολή της Ευρωπαϊκής Ένωσης

text:
               7.12.2004

               EL

               Επίσημη Εφημερίδα της Ευρωπαϊκής Ένωσης

               L 360/32

      ΑΠΌΦΑΣΗ 2004/837/ΚΕΠΠΑ ΤΟΥ ΣΥΜΒΟΥΛΊΟΥ

   της 6ης Δεκεμβρίου 2004
   για την εφαρμογή της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή δράση 2002/210/ΚΕΠΠΑ του Συμβουλίου, της 11ης Μαρτίου 2002, για την αστυνομική αποστολή της Ευρωπαϊκής Ένωσης (1), και ιδίως το άρθρο 9 παράγραφος 1 σε συνδυασμό με το άρθρο 23 παράγραφος 2 δεύτερη περίπτωση της συνθήκης για την Ευρωπαϊκή Ένωση,

         ΑΠΟΦΑΣΙΖΕΙ:
   Άρθρο 1
   1.   Ποσό 17 410 000 ευρώ, το οποίο καλύπτει τα τρέχοντα έξοδα λειτουργίας της αστυνομικής αποστολής της Ευρωπαϊκής Ένωσης (ΑΑΕΕ) για το 2005 χρηματοδοτείται από κοινού από το γενικό προϋπολογισμό της Ευρωπαϊκής Ένωσης.
   2.   Η διαχείριση των δαπανών που χρηματοδοτούνται από το γενικό προϋπολογισμό της Ευρωπαϊκής Ένωσης, κατά τα διαλαμβανόμενα στην παράγραφο 1, υπόκειται στις διαδικασίες και κανόνες της Κοινότητας που εφαρμόζονται επί θεμάτων προϋπολογισμού, με την εξαίρεση ότι τυχόν προχρηματοδοτήσεις δε θα παραμένουν στην κυριότητα της Κοινότητας.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Δεκεμβρίου 2004.

            Για το Συμβούλιο

            Ο Πρόεδρος

         H. HOOGERVORST

      (1)  ΕΕ L 70 της 13.3.2002, σ. 1· κοινή δράση όπως τροποποιήθηκε τελευταία από την κοινή δράση 2003/188/ΚΕΠΠΑ (ΕΕ L 73 της 19.3.2003, σ. 9).


title: Κοινή θέση 2007/705/ΚΕΠΠΑ του Συμβουλίου, της 30ής Οκτωβρίου 2007 , σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης

text:
               31.10.2007

               EL

               Επίσημη Εφημερίδα της Ευρωπαϊκής Ένωσης

               L 285/54

      ΚΟΙΝΉ ΘΈΣΗ 2007/705/ΚΕΠΠΑ ΤΟΥ ΣΥΜΒΟΥΛΊΟΥ

   της 30ής Οκτωβρίου 2007
   σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,
   Εκτιμώντας τα ακόλουθα:

               (1)

               Στις 7 Νοεμβρίου 2006, το Συμβούλιο υιοθέτησε την κοινή θέση 2006/755/ΚΕΠΠΑ σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (1), η οποία προβλέπει την παράταση της ισχύος των εθνικών τους αδειών εισόδου και παραμονής στο έδαφος των κρατών μελών που αναφέρονται στην κοινή θέση 2002/400/ΚΕΠΠΑ (2), για περαιτέρω περίοδο δώδεκα μηνών.

               (2)

               Βάσει της αξιολόγησης της εφαρμογής της κοινής θέσης 2002/400/ΚΕΠΠΑ, το Συμβούλιο θεωρεί σκόπιμη την παράταση της ισχύος των εν λόγω αδειών, για περαιτέρω περίοδο δώδεκα μηνών,

         ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:
   Άρθρο 1
   Τα κράτη μέλη που αναφέρονται στο άρθρο 2 της κοινής θέσης 2002/400/ΚΕΠΠΑ παρατείνουν την ισχύ των εθνικών αδειών εισόδου και παραμονής που χορηγούνται σύμφωνα με το άρθρο 3 αυτής της κοινής θέσης, για περαιτέρω περίοδο δώδεκα μηνών.
   Άρθρο 2
   Το Συμβούλιο αξιολογεί την εφαρμογή της κοινής θέσης 2002/400/ΚΕΠΠΑ εντός έξι μηνών από την υιοθέτηση της παρούσας κοινής θέσης.
   Άρθρο 3
   Η παρούσα κοινή θέση παράγει αποτελέσματα από την ημέρα της υιοθέτησής της.
   Άρθρο 4
   Η παρούσα κοινή θέση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 30 Οκτωβρίου 2007.

            Για το Συμβούλιο

            Ο Πρόεδρος

         F. NUNES CORREIA

      (1)  ΕΕ L 308 της 8.11.2006, σ. 18.

      (2)  ΕΕ L 138 της 28.5.2002, σ. 33. Κοινή θέση όπως τροποποιήθηκε τελευταία με την κοινή θέση 2004/493/ΚΕΠΠΑ (ΕΕ L 181 της 18.5.2004, σ. 24).